hotchpotch/miracl-hf-unified huggingface dataset:
ব্রিজ মোহন কল
ব্রিজ মোহন কল ভারতীয় সেনাবাহিনীর একজন জেনারেল ছিলেন, এবং ১৯৬২ সালের ইন্দো-চীন যুদ্ধ চলাকালীন সেনাবাহিনীর প্রধান স্টাফ জেনারেল হিসেবে কর্মরত ছিলেন। ইন্দো-চীন যুদ্ধের ব্যর্থতার দায়ভার নিয়ে জেনারেল ব্রিজ সেনাবাহিনী থেকে পদত্যাগ করেছিলেন। জম্মু-কাশ্মীর প্রদেশে ব্রিজ একটি মিলিশিয়া বাহিনী গঠন করেছিলেন যেটি পরে 'জম্মু এন্ড কাশ্মীর লাইট ইনফ্যান্ট্রি' নামে ভারতীয় সেনাবাহিনীর একটি নিয়মিত রেজিমেন্ট হিসেবে আত্মপ্রকাশ করে।
ব্রিজ বর্তমান পাকিস্তানের লাহোরে ১৯১২ সালের বুদ্ধজয়ন্তীতে জন্মগ্রহণ করেন, তার পিতার নাম ছিলো জগমোহন কল এবং মাতার নাম গৌরা। তার দুলারী নামের একটি বোন ছিলো, এবং ছিলো শ্যাম নামের একটি সৎ ভাই এবং নন্নী নামের সৎ বোন। তিনি ধনরাজ কিশোরীকে বিয়ে করেন; এবং অনুরাধা আর চিত্রলেখা নামের তাদের দুটি কন্যা হয়।
ব্রিটেনের রাজকীয় সেনা বিদ্যাপীঠ স্যান্ডহার্স্টে পড়া শেষে ব্রিজ ১৯৩৩ সালের ৩১ আগস্ট সেকেন্ড লেফটেন্যান্ট পদবীতে অনিয়মিত কমিশন পান। ১৯৩৩ সালের ৫ নভেম্বর তিনি ইস্ট সারে রেজিমেন্টের ১ম ব্যাটেলিয়নে যোগ দেন। ১৯৩৪ সালের ১০ নভেম্বর তাকে ভারতীয় সৈনিকদের রেজিমেন্ট ৬ষ্ঠ রাজপুতনা রাইফেলসের ৫ম ব্যাটেলিয়নে নিয়োগ দেওয়া হয়, যদিও তার নিয়মিত কমিশনের তারিখ দেওয়া হয় ২ ফেব্রুয়ারী ১৯৩৩। ১৯৩৫ সালের ২ মে তিনি লেফটেন্যান্ট হন, ১৯৩৬ সালের মাঝখানদিকে তাকে রয়্যাল ইন্ডিয়ান আর্মি সার্ভিস কোরে বদলী করা হয়, এ বদলী ১৮ ফেব্রুয়ারী ১৯৩৭ সালে স্থায়ী হয়।
দ্বিতীয় বিশ্বযুদ্ধ শুরু হলে ব্রিজ ২৬তম মেকানিক্যাল ট্র্যান্সপোর্ট কোম্পানিতে নিয়োগপ্রাপ্ত হন। ১৯৪১ সালের ২ ফেব্রুয়ারী তিনি ক্যাপ্টেন পদবীতে উন্নীত হন, ভারপ্রাপ্ত মেজর হন ৭ নভেম্বর ১৯৪২ তারিখে, ১৯ ফেব্রুয়ারী ১৯৪৪ তারিখে 'যুদ্ধ প্রকৃত মেজর' এবং অস্থায়ী লেফটেন্যান্ট কর্নেল হন এবং মেজর হন ১ ফেব্রুয়ারী ১৯৪৬ তারিখে। ১৯৪৭ সালের শেষের দিকে তিনি কর্নেল হন এবং ১৯৫০ সালে ব্রিগেডিয়ার হন।
মেয়েটি এখন কোথায় যাবে
মেয়েটি এখন কোথায় যাবে নাদের চৌধুরী পরিচালিত একটি বাংলাদেশী চলচ্চিত্র। এই চলচ্চিত্রে মূল চরিত্রে অভিনয় করেছেন শাহরিয়াজ, কৃষ্ণকলি, ফজলুর রহমান বাবু, মামুনুর রশীদ, রাইসুল ইসলাম আসাদসহ অনেকে। এ চলচ্চিত্রটি ৪টি বিভাগে ২০১৬ সালে জাতীয় চলচ্চিত্র পুরস্কার লাভ করে।
তহুরা খাতুন
তহুরা খাতিন হচ্ছে একজন বাংলাদেশী নারী ফুটবলের আক্রমণভাগের খেলোয়াড়। তিনি বর্তমানে বাংলাদেশের  অনুর্ধ-১৭  মহিলা জাতীয় ফুটবল দলের হয়ে খেলেন।
উইলিয়াম মিল্টন
স্যার উইলিয়াম হেনরি মিল্টন (; জন্ম: ৩ ডিসেম্বর, ১৮৫৪ - মৃত্যু: ৬ মার্চ, ১৯৩০) বাকিংহামশায়ারের লিটল মার্লো এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। এছাড়া, ম্যাশোনাল্যান্ডের তৃতীয় প্রশাসকের দায়িত্ব পালন করেছেন উইলিয়াম মিল্টন।
রাগবি খেলায় বেশ সুদক্ষ ছিলেন ও ইংল্যান্ডের পক্ষে রাগবি খেলায় অংশ নিয়েছেন। ক্রিকেটে দক্ষিণ আফ্রিকার পক্ষাবলম্বন করেন। দক্ষিণ আফ্রিকার ক্রিকেটের ইতিহাসে দ্বিতীয় টেস্ট অধিনায়কত্ব করেন তিনি।
বাকিংহামশায়ারের লিটল মার্লো এলাকায় উইলিয়াম হেনরি মিল্টনের জন্ম। মার্লবোলা কলেজে পড়াশোনা করেছেন তিনি। ১৮৭৪ ও ১৮৭৫ সালে ইংল্যান্ডের পক্ষে রাগবি খেলায় অংশগ্রহণ করেন তিনি। এরপর দক্ষিণ আফ্রিকায় অভিবাসিত হন। ১৮৭৮ সাল থেকে কেপ টাউনে বসবাস করতে থাকেন। ১৮৭০-এর দশকের শেষদিকে উইনচেস্টার কলেজ ফুটবল দলের বিপক্ষে বেশ জনপ্রিয়তা অর্জন করেছিল। মিল্টন ভিলেজার্স ক্লাবে যোগ দেন। রাগবি খেলার কারণে কেপ টাউন ছাড়া সর্বত্র ফুটবলে প্রভাব পড়তে শুরু করে। এমনকি উইনচেস্টারের খেলায়ও রাগবির কারণে পরিত্যক্ত হয়।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্সের প্রতিনিধিত্ব করেছেন তিনি। দলে তিনি মূলতঃ ডানহাতি ব্যাটসম্যানের দায়িত্বে ছিলেন। এছাড়াও ডানহাতে বোলিংয়ে পারদর্শীতা দেখিয়েছেন উইলিয়াম হেনরি মিল্টন।
১২ মার্চ, ১৮৮৯ তারিখে নিজ জন্মভূমি ইংল্যান্ডের বিপক্ষে টেস্ট অভিষেক ঘটে উইলিয়াম মিল্টনের। ১৮৮৮-৮৯ মৌসুমে পোর্ট এলিজাবেথে দক্ষিণ আফ্রিকা দলের ইতিহাসের প্রথম টেস্টে অংশ নেন তিনি।
পরের খেলায় কেপ টাউনে দ্বিতীয় টেস্টে দলের অধিনায়কের দায়িত্ব পালন করেন। তিনি প্রথম টেস্টের দায়িত্ব পালনকারী অধিনায়ক ওয়েন ডানেলের স্থলাভিষিক্ত হন। এরপর ১৮৯১-৯২ মৌসুমে নিজস্ব তৃতীয় ও চূড়ান্ত খেলায় কেপ টাউন টেস্টে অধিনায়কত্ব করেন। সর্বমোট তিনটি প্রথম-শ্রেণীর খেলায় অংশ নিয়েছেন। দুইটি ওয়েস্টার্ন প্রভিন্স ও অন্যটি কেপ টাউন ক্লাবসের পক্ষে খেলেন।
এরপর ম্যাশোনাল্যান্ডে চলে যান ও বন্ধু সেসিল জন রোডসের প্রভাবে ২৪ জুলাই ১৮৯৭ থেকে ২৪ জানুয়ারি, ১৯০১ তারিখ পর্যন্ত ম্যাশোনাল্যান্ডের তৃতীয় প্রশাসকের দায়িত্ব পালন করতে থাকেন। ১৯০১ তারিখে গৃহীত সিদ্ধান্ত বাস্তবায়নে ম্যাশোনাল্যান্ড ও মাতাবেলেল্যান্ডকে একত্রিত করা হয় যা তিন বছর পূর্বেই ঠিক করা হয়েছিল। এরফলে পুরো দক্ষিণ রোডেশিয়ার প্রশাসক মনোনীত হন তিনি। ৬০ বছর বয়সে ১৯১৪ সালে কর্মজীবন থেকে অবসর গ্রহণ করেন উইলিয়াম মিল্টন। ১৯২২ সালে বুলাওয়ের সর্ববৃহৎ বিদ্যালয়ের নাম পরিবর্তিত হয়ে তাঁর সম্মানার্থে মিল্টন হাইস্কুল নামকরণ হয়।
ব্যক্তিগত জীবনে বিবাহিত মিল্টন তিন সন্তানের জনক ছিলেন। সেসিল ও জাম্বো মিল্টন নামীয় সন্তানদ্বয় ছিল ইংল্যান্ডের পক্ষে রাগবি খেলায় অংশ নিয়েছেন। অন্য সন্তান নোয়েল অক্সফোর্ড বিশ্ববিদ্যালয়ের পক্ষে খেলেছেন। ৭৫ বছর বয়সে ফ্রান্সের কানে তাঁর দেহাবসান ঘটে।
পুরুষ-খৎনার নৈতিকতা
পুরুষ লিঙ্গত্বকচ্ছেদন বা খৎনা হচ্ছে অস্ত্রোপচারের মাধ্যমে লিঙ্গত্বক অপসারণ করা হয়। খৎনা শিশুদের উপর চাপিয়ে দেয়া এক ধরনের প্রথা, তাই খৎনা/ ত্বকচ্ছেদের নৈতিকতা নিয়ে বিতর্ক দীর্ঘদিন ধরে চলমান।
কিছু মেডিক্যাল সংস্থা অভিভাবকদের পক্ষে কথা বলে থাকেন যে, সন্তানদের ভাল-মন্দ পিতামাতারাই ঠিক করবেন। আবার আরেক দল দাবি করেন যে, ছেলে-শিশুদের খৎনা/ ত্বকচ্ছেদ যতটা সম্ভব নিষিদ্ধ করা উচিত এবং আরও উল্লেখ করেন যে, " এটা যৌক্তিক যে একটি ছেলে শিশু যতদিন না প্রাপ্তবয়স্ক না হচ্ছে ততদিন তাঁর খৎনা না করাই উচিত, কারণ তার নিজের ভালমন্দ নিজের বিচার করার অধিকার পাওয়া উচিত।"
অস্ট্রেলিয়ার চিকিৎসকরা বলেন যে(২০০৪), " খৎনা-অস্ত্রোপচারটির জটিলতা এই জায়গাতেই যে, এটি একদিকে মূত্রাশয়ের সংক্রমণের এবং শিশ্নের ক্যান্সারের ঝুঁকি কমায়, আবার অন্যদিকে এটি একটি শিশুর উপরে এক ধরনের নৃশংসতা। বাবা-মায়েরা শিশুর ভালোর জন্যই খৎনা করে থাকে, কিন্তু শিশুর ভাল তাঁর মানবাধিকার লঙ্ঘন করে করা উচিত নয়। কোন ব্যক্তির মতামত ব্যতীত তাঁর দেহের মূল্যবান কোন অংশকে কেটে ফেলে দেয়া মানবাধিকার লঙ্ঘন।"
ডেনিশ মেডিকেল এসোসিয়েশন ("Lægeforeningen") আঠারো বছরের নিচের ছেলেদের ত্বকচ্ছেদ সম্বন্ধে একটি বিবৃতি প্রকাশ করেছে  (২০১৬)   তাঁদের বিবৃতি অনুযায়ী, ছেলেদের খৎনা করা তাঁদের একান্ত ব্যক্তিগত সিদ্ধান্ত, যা প্রাপ্তবয়স্ক হবার পর তারা নিজেরাই নিতে পারে।  ডঃ লিজে বলেছেন, "ছেলেরা প্রাপ্তবয়স্ক না হওয়া পর্যন্ত তাঁদের খৎনা না করানো, ব্যাক্তি অধিকার সংরক্ষণের ক্ষেত্রে সবচাইতে সামঞ্জস্যপূর্ণ"
২০১৩ সালে শিশুদের ombudsmen থেকে সুইডেন, নরওয়ে, ফিনল্যান্ড, ডেনমার্কএবং আইসল্যান্ড প্রভৃতি দেশের প্রতিনিধিগণ এক সভায় একত্রিত হন এবং বলেন "ছেলেদেরকেই ঠিক করতে দিন যে তারা তারা খৎনা করতে চায় কিনা।" তারা আরও ঘোষণা করেন যে,""কোন ধরনের চিকিৎসা সংক্রান্ত পরামর্শ ব্যতীত  অনুমতি  প্রদানে অক্ষম ব্যক্তির খৎনা করা চিকিৎসাবিজ্ঞানের"  নীতিমালার সাথে সাংঘর্ষিক"
ব্রিটিশ মেডিক্যাল এ্যাসোসিয়েশন-এর মেডিক্যাল এথিকস কমিটি উল্লেখ করেনঃ
"অতীতে, ছেলে-শিশুদের লিঙ্গত্বকচ্ছেদন-কে চিকিৎসা ও সামাজিক দৃষ্টিকোণ থেকে উপকারী বলে বিবেচনা করা হত, অন্তত কোন ক্ষতি হয় না বলে ভাবত। সাধারণ-মানুষের ধারণা হল যে খৎনা কোন উল্লেখযোগ্য ক্ষতি করেনা। চিকিৎসা-দৃষ্টিকোণ থেকে যে উপকারিতা দাবি করা হত তাঁর কোন প্রমাণ আজ পর্যন্ত পাওয়া যায়নি। যাইহোক না কেন, যেহেতু বিশ্বাসজনকভাবে এটা প্রমানিত হয়নি, এবং খৎনার যে স্বাস্থ্যগত ও মানসিক ঝুঁকি আছে তা প্রায় বিশ্বব্যাপী গ্রহণযোগ্য।"
হাটসন (২০০৪) বলেছেনঃ
"অস্ত্রোপচারের মূল নীতি হল যে, কোন রোগ না থাকলে কোন অস্ত্রোপচারও করা যাবে না, কারণ অস্ত্রোপচারের ঝুঁকি সমর্থনযোগ্য হবে না যদি না রোগের ঝুঁকি ঐ ঝুঁকির তুলনায় ভারসাম্যপূর্ণ না হয়। এমনকি যখন রোগীদের বিশেষ কোন রোগ থাকেও, সম্ভাব্য ঝুঁকিপূর্ণ অস্ত্রোপচার খুব সামান্যই সমর্থনযোগ্য যদি এইসব অস্ত্রোপচারের ঝুঁকি রোগের তুলনায় বেশি থাকে। বাঁধা-ধরা খৎনার সমস্যাটা হচ্ছে যে যেহেতু এখানে কোন রোগ নেই, সেজন্যে কোন ধরনের অস্ত্রোপচার-জনিত জটিলতা বরদাস্ত করা হবে না, কারণ অস্ত্রোপচারের ঝুঁকি রোগের ঝুঁকির সাথে সামঞ্জস্যপূর্ণ নয়।"
স্বপ্নজাল
স্বপ্নজাল হল ২০১৮ সালে মুক্তিপ্রাপ্ত বাংলাদেশী প্রণয়ধর্মী চলচ্চিত্র। ছবিটি রচনা ও পরিচালনা করেছেন গিয়াস উদ্দিন সেলিম। ২০০৯ সালে "মনপুরা" নির্মাণের পর এটি তার দ্বিতীয় চলচ্চিত্র। ছবিটি প্রযোজনা করেছে বেঙ্গল ক্রিয়েশন্‌স। এতে শ্রেষ্ঠাংশে অভিনয় করেছেন পরীমনি ও নবাগত ইয়াশ রোহান। অন্যান্য পার্শ্ব ভূমিকায় অভিনয় করেছেন ফজলুর রহমান বাবু, শহীদুল আলম সাচ্চু, মিশা সওদাগর, ইরেশ যাকের, শিল্পী সরকার অপু প্রমুখ। চলচ্চিত্রটি ২০১৮ সালের ৬ এপ্রিল মুক্তি পায়। মুক্তির পর ছবিটি দর্শকদের কাছ থেকে প্রশংসা অর্জন করে।২০১৬ সালের ফেব্রুয়ারি মাসে ছবিটির মূল চিত্রগ্রহণ শুরু হয়। চাঁদপুর জেলার ডাকাতিয়া নদীর পারে এবং কলকাতায়ও কিছু দৃশ্যের চিত্রায়ন হয়। ২০১৮ সালের ফেব্রুয়ারি মাসে ছবিটি বিনা কর্তনে সেন্সর ছাড়পত্র পায়।
২০১৭ সালের ৩১শে ডিসেম্বর ইউটিউবে "স্বপ্নজাল" চলচ্চিত্রটির ট্রেইলার প্রকাশিত হয়। ছবিটি ২০১৮ সালের ৬ই এপ্রিল বাংলাদেশে ২০টি প্রেক্ষাগৃহে মুক্তি পায়।
চলচ্চিত্রটি মুক্তি আগের দিন ৫ এপ্রিল, ২০১৮ প্রযোজনা প্রতিষ্ঠান বেঙ্গল ক্রিয়েশনসের ইউটিউব চ্যানেলে "এমন করে বলছি" শীর্ষক গানটি প্রকাশিত হয়। গানটির গীত রচনা করেছেন উম্মে রায়হানা মুমু ও সুর করেন রশীদ শরীফ শোয়েব। গানে কণ্ঠ দেন শোয়েব ও আরমিন মুসা।
"দ্য ডেইলি স্টারের" ফাহমিম ফেরদৌস ছবিটি সম্পর্কে লিখেন, ""স্বপ্নজাল"-এ চলচ্চিত্রের সকল উপাদান রয়েছে যা ধ্রুপদী দক্ষিণ এশীয় চলচ্চিত্রের স্বাক্ষর - প্রণয়, দ্বন্দ্ব, বিয়োগ, নায়কোচিত পণ, কাব্যিক ন্যায় বিচার ও সমাজ বাস্তবতা - সবকিছু সমানভাবে রয়েছে। সেলিমের এই উপাদানগুলোর ব্যবহার প্রশংসার যোগ্য।"
বসুন্ধরা আদ্-দ্বীন মেডিক্যাল কলেজ হাসপাতাল
বসুন্ধরা আদ্-দ্বীন মেডিক্যাল কলেজ হাসপাতাল বাংলাদেশের কেরানীগঞ্জ উপজেলার হাসনাবাদে বসুন্ধরা রিভারভিউ প্রজেক্ট এলাকায় অবস্থিত একটি প্রাইভেট মেডিকেল কলেজ হাসপাতাল। এটি যুগ্মভাবে বসুন্ধরা গ্রুপ ও আকিজ গ্রুপের অর্থায়নে প্রতিষ্ঠিত এবং আদ্-দ্বীন ফাউন্ডেশন কর্তৃক পরিচালিত হয়।
মালিক মুহম্মদ জায়সী
মালিক মুহম্মদ জায়সী ছিলেন একজন ভারতীয় সূফী কবি এবং পীর। তিনি তার রচনাবলী ফার্সি নাস্তালিক লিপিতে অবধী ভাষায় রচনা করতেন। তিনি তার তার রচিত কালজয়ী উপন্যাস পদ্মাবতের জন্য বিখ্যাত হয়ে আছেন।
মালিক মুহম্মদ জায়সী ২৫টি উপন্যাস লেখেন। তার সবথেকে উল্লেখযোগ্য সাহিত্যকর্ম হলো পদ্মাবত (১৫৪০ সন)। তার এই উপন্যাসের মাধ্যমে তিনি আলাউদ্দিন খিলজি কর্তৃক চিত্তৌর দখলের ঘটনা বর্ণনা করেন।
এছাড়াও তিনি আখরাওয়াত, আখেরি কালাম, কাহ্নবত ইত্যাদি রচনা করেন।
স্তনবৃন্ত উদ্দীপনা
স্তনবৃন্ত উদ্দীপনা বা "স্তন উদ্দীপনা (Nipple Stimulation)" মানুষের একটি সাধারণ যৌন অভ্যাস, এই যৌন অভ্যাস নারীর স্তন বৃন্তকে মর্দন ও চোষণের মাধ্যমে করা হয়ে থাকে। এই যৌন চর্চা যেকোন লিঙ্গের- নারী বা পুরুষ যেকেউই করতে পারে। প্রাপ্তবয়স্ক নারী ও পুরুষ উভয়ই জানিয়েছেন যে, স্তন উদ্দীপনা যৌন উত্তেজনা সৃষ্টি ও বৃদ্ধি করে।
বয়ঃসন্ধির সময় পুরুষ স্তন অপূর্ণাঙ্গ থাকে, কিন্তু ঐ মহিলাদের স্তন এর বিকাশ হতে থাকে আর এই বিকাশ প্রধানত  ইস্ট্রজেন এবং প্রজেস্টেরন হরমোনের উপস্থিতির কারণে হয়ে থাকে। নারীর স্তনই সাধারণত সংবেদনশীল। মহিলাদের বড় স্তনের তুলনায় ছোট বা মাঝারি আকৃতির স্তন সাধারণত বেশি সংবেদনশীল।
স্তনবৃন্ত উদ্দীপনা যৌন উত্তেজনা তৈরী করতে পারে। খাড়া বোটা বা দৃঢ় স্তনবৃন্ত যৌন উত্তেজনার একটি লক্ষণ। একজন নারীর সঙ্গী সে পুরুষ বা নারী যেই হোক না কেন, এই যৌন অভ্যাসকে অত্যন্ত যৌন উত্তেজক বলে মনে করে স্তন, এবং বিশেষ করে স্তনবৃন্ত একটি কামোদ্দীপক অঙ্গ।
স্তনবৃন্ত উত্তেজিত করা হলে নারীদের দুশ্চিন্তা হ্রাস পায় এবং সঙ্গীর সাথে তাঁর অন্তরঙ্গতা বৃদ্ধি পায় ও সম্পরক দৃঢ় হয়।
স্তনবৃন্ত উত্তেজনা যেহেতু নারীদের জন্য অত্যন্ত যৌনউদ্দীপক অঙ্গ সেহেতু যৌন সঙ্গীর অবশ্যই উচিত স্তনবৃন্তকে উত্তেজিত করা।
ধনেখালি বিধানসভা কেন্দ্র
ধনেখালি(বিধানসভা কেন্দ্র)ভারতীয় রাজ্য পশ্চিমবঙ্গের হুগলী জেলার একটি বিধানসভা কেন্দ্র। এই কেন্দ্রটি তপশীলি উপজাতি জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে ১৯৭ নং ধনেখালি বিধানসভা (এসসি) কেন্দ্রটি বেলমুড়ি, ভাস্তারা, দশঘড়া-১, দশঘড়া-২, ধনেখালি-১, ধনেখালি-২, গুরাপ, গুড়বাড়ি-১, গুড়বাড়ি-২, খাজুরদহ মিল্কি, মান্দ্রা, সোমাসপুর-১, এবং সোমাসপুর -২ গ্রামপঞ্চায়েত গুলি ধনেখালি সিডি ব্লকের অন্তর্গত। এবং বাবনান, দাদপুর, মাকালপুর এবং সতীথান গ্রামপঞ্চায়েত গুলি পোলবা দাদপুর সিডি ব্লকের অন্তর্গত।
ধনেখালি বিধানসভা (এসসি) কেন্দ্রটি ২৮ নং হুগলী লোকসভা কেন্দ্র অন্তর্গত।
তারকেশ্বর বিধানসভা কেন্দ্র
তারকেশ্বর(বিধানসভা কেন্দ্র)ভারতীয় রাজ্য পশ্চিমবঙ্গের হুগলী জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে ১৯৮ নং তারকেশ্বর বিধানসভা কেন্দ্রটি তারকেশ্বর পৌরসভা, তারকেশ্বর সিডি ব্লক এবং ভান্ডারহাটি-১, ভান্ডারহাটি-২, গোপীনাথপুর-১, গোপীনাথপুর-২ এবং পেরাম্বুয়া সাহাবাজার গ্রাম পঞ্চায়েত গুলি ধনেখালি সিডি ব্লকের অন্তর্গত।
তারকেশ্বর বিধানসভা কেন্দ্রটি ২৯ নং আরামবাগ লোকসভা কেন্দ্র(এসসি) র অন্তর্গত।
ইয়ুথ অপরচুনিটিস
ইয়ুথ অপরচুনিটিস হচ্ছে একটি অনলাইন সংস্থা বা ওয়েবসাইট, যার মাধ্যমে দেশি-বিদেশি বিভিন্ন ধরনের সুযোগ-সুবিধা, বৃত্তি, সম্মেলন, ইন্টার্নশিপ, প্রতিযোগিতা, ফেলোশিপ ইত্যাদির তথ্য জানা যায়। এটি ওসামা বিন নুর ও মাকসুদুল মানিক ২০১২ সালে প্রতিষ্ঠা করেন।
ওসামা বিন নুর ও মাকসুদুল মানিক ২০১২ সালে ফেসবুক পেজের মাধ্যমে ইয়ুথ অপরচুনিটিসের কার্যক্রম শুরু করেন। এরপর ২০১৪ সালে ইয়ুথ অপরচুনিটিসের নিজস্ব ওয়েবসাইট তৈরি করা হয়। ২০১৭ সালে বাংলাদেশ সরকারের পক্ষ থেকে ঢাকার কারওয়ান বাজারের টেকনোলোজি পার্কে ৩০০ বর্গ ফুটের অফিস বরাদ্দ দেওয়া হয়। একই বছর বাংলাদেশ সরকারের আইসিটি ডিভিশনের সহযোগিতায় ইয়ুথ অপরচুনিটিসের মোবাইল অ্যাপ তৈরি করা হয়। ২০১৮ সালে বাংলা ভাষায় ইয়ুথ অপরচুনিটিসের ওয়েবসাইট তৈরি করা হয়। বর্তমানে প্রায় দুই শতাধিক দেশের ইন্টারনেট ব্যবহারকারীরা এই ওয়েবসাইট ব্যবহার করছেন। ফেসবুকের ফ্রি ব্যাসিক সেবার আওতায় বাংলাদেশ, জাম্বিয়া, কেনিয়া, ঘানা, মালাউই, তানজানিয়া, কলম্বিয়া, সেনেগালের, ফিলিপাইনেস, ইন্দোনেশিয়া, পাকিস্তান, আফ্রিকা প্রভৃতি দেশের ব্যবহারকারীরা কোন ধরনের ডাটা চার্জ ছাড়াই ব্যবহার করতে পারছেন।
ইয়ুথ অপরচুনিটিস গ্লোবালে ‍মূলত বিভিন্ন ধরনের আন্তর্জাতিক বৃত্তি, সম্মেলন, প্রশিক্ষণ, ইন্টার্নশিপ ও তরুণদের অন্যান্য সুযোগ সুবিধার তথ্য উপস্থাপন করা হয়। ইয়ুথ অপরচুনিটিস বাংলাদেশে বাংলাদেশের স্থানীয় সুযোগ সুবিধাসমূহ সম্পর্কে তথ্য দেওয়া হয়। পাশাপাশি ইন্দোনেশিয়ার তরুণদের জন্য ইয়ুথ অপরচুনিটিসের আলাদা ইন্দোনেশীয় সংস্করণ রয়েছে। আর ইয়ুথ অপরচুনিটিস বাংলা ওয়েব সাইটে বাংলা ভাষায় সব ধরনের সুযোগ সুবিধার বিস্তারিত তথ্য-উপাত্ত দেওয়া হয় এবং ইয়ুথ অপরচুনিটিস আরবি সংস্করণে আরবিভাষীদের জন্য প্রয়োজনীয় একই ধরনের তথ্য-উপাত্ত প্রকাশ করা হয়ে থাকে। এছাড়া ইংরেজি দৈনিক দ্য ডেইলি স্টার পত্রিকার নিয়মিত প্রকাশনা স্টার ইয়ুথে ইয়ুথ অপরচুনিটিসের গুরুত্বপূর্ণ লিংক সমূহ নিয়মিত প্রকাশ করা হয়।
ইয়ুথ অপরচুনিটিসের প্রতিষ্ঠাতারা তাদের কার্যক্রমের জন্য বিভিন্ন ধরনের জাতীয় ও আন্তর্জাতিক পুরস্কার অর্জন করেছেন। ইয়ুথ অপরচুনিটিসের সহ-প্রতিষ্ঠাতা ওসামা বিন নুর ২০১৬ সালের ‘দ্য কুইন্স ইয়াং লিডারস’ অ্যাওয়ার্ড পেয়েছেন। এছাড়া তিনি যুক্তরাষ্ট্রভিত্তিক সাময়িকী ফোর্বস এশিয়ার সেরা অনূর্ধ্ব-৩০ বছরের তরুণ সামাজিক উদ্যোক্তাদের তালিকায়ও স্থান লাভ করেন। এছাড়াও ইয়ুথ অপরচুনিটিস ২০১৬ সালে ব্র্যাক ম্যানথান অ্যাওয়ার্ড ও ২০১৭ সালে বাংলাদেশ সরকারের আইসিটি ডিভিশনের ন্যাশনাল মোবাইল অ্যাপ্লিকেশন অ্যাওয়ার্ড অর্জন করে।
পুরশুড়া বিধানসভা কেন্দ্র
পুরশুড়া(বিধানসভা কেন্দ্র)ভারতীয় রাজ্য পশ্চিমবঙ্গের হুগলী জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে ১৯৯ নং পুরশুড়া বিধানসভা কেন্দ্রটি পুরশুড়া সিডি ব্লক সঙ্গে অরুন্ডা, বালিপুর, রামমোহন-১, রামমোহন-২, টান্টিসাল গ্রাম পঞ্চায়েত গুলি খানাকুল-১ সিডি ব্লক এবং হরিণখোলা-১, হরিণখোলা-২ গ্রাম পঞ্চায়েত গুলি আরামবাগ সিডি ব্লকের অন্তর্গত।
পুরশুড়া বিধানসভা কেন্দ্রটি ২৯ নং আরামবাগ লোকসভা কেন্দ্র(এসসি) র অন্তর্গত।
গাইলস ডীকন
গাইলস ডীকন () হলেন একজন ইংরেজ ফ্যাশন ডিজাইনার, সৃজনশীল পরিচালক এবং গাইলস ডীকন গ্রুপ, কউচার ফ্যাশন হাউসয়ের প্রতিষ্ঠাতা। গাইলস ২০১৬ সালে প্যারিস ফ্যাশন সময়সূচীতে যোগদান করেন। গাইলস প্রথাগত ধারনার নারী পোশাকপরিচ্ছদকে চ্যালেঞ্জ করার জন্য পরিচিত এবং প্রায়ই তার নকশাগুলিতে বন্য অংকন এবং পপ সংস্কৃতির বিকল্প ব্যবহার করে থাকেন। ২০০৩ সালে তাঁর নিজের ব্যান্ড গাইলসয়ের প্রতিষ্ঠার পূর্বে ডীকন "বিটগা জিটিস" এবং "গুচি" নামক দুটি ফ্যাশন সংস্থায় চাকরি করেছেন। তিনি ২০০৪ সালের লন্ডন ফ্যাশন সপ্তাহে গাইলস জন্য তাঁর প্রথম সংগ্রহটি চালু করেন এবং ব্রিটিশ ফ্যাশন পুরষ্কারে "সেরা নতুন ডিজাইনার" হিসাবে পুষ্কার পেয়েছিলেন। গাইলস ডীকনের নকশা সমালোচনামূলকদের দ্বারা প্রশংসা সঙ্গে পূরণ করা হয়েছে এবং লন্ডন ফ্যাশন একটি নূতন আগ্রহ উদ্দীপ্ত হয়েছে। তিনি ফ্যাশন শিল্পের সবচেয়ে অনুরাগী পরিস্হিতদের মধ্যে একটি হয়ে ওঠেন, গাইলস ডীকনে ২০০৬ সালে ব্রিটিশ ফ্যাশন ডিজাইনার ওফ দি ইয়ার নাম দেওয়া হয়েছিল এবং ২০০৯ সালে ফরাসি এএনডিএএম ফ্যাশন অ্যাওয়ার্ডয়ের "গ্র্যান্ড প্রিক্স" পুরষ্কারে ভূষিত করা হয়েছিল। ২০১০ সালের ডিসেম্বরে ডিজাইনার হিসাবে গাইলস ডীকন ফরাসি ফ্যাশন সংস্থা "উনগারের" সৃজনশীল পরিচালক নিযুক্ত হন। তিনি ফ্যাশন সংস্থা উনারগারের সঙ্গে পারস্পরিক সহযোগিতা শেষ করার সিদ্ধান্ত নেওয়ার পূর্বে সেপ্টেম্বর ২০১১ সাল পর্যন্ত ফ্যাশন সংস্থা উনারগারে সঙ্গে যুক্ত ছিলেন। গাইলস তার নকশা করা প্রথম পোশাকের সংগ্রহ প্রকাশ করেন ২০১৬ সালে।
গাইলস ডীকন কাউন্টি ডারহামের ডার্লিংটনে জন্মগ্রহণ করেন, কিন্তু লেক জেলার উলসওয়াটারের কাছাকাছি বেড়ে উঠেছেন। তিনি একজন কৃষিজ দ্রব্য বিক্রয়কর্তা ডেভিড, এবং গৃহিনী জুডিথ'য়ের কনিষ্ট সন্তান। গাইলস ডীকনের এক বড় বোন আছে। গাইলস কাউন্টি ডারহামের বার্নার্ড কাসল স্কুলে যোগদান করেন এবং তিনি "নৃত্যবিজ্ঞানের মানসিকতা" নিজের সাথে জড়িয়ে নিয়েছিলেন। তিনি প্রাথমিকভাবে একজন সামুদ্রিক জীববিজ্ঞানী হতে চেয়েছিলেন, কিন্তু তিনি তার রসায়ন বিষয়ে ব্যর্থ হয়েছিলেন। পরে তিনি হরোগেট কলেজ অফ আর্টসে যোগদান করেন, যেখানে তিনি একটি কলা ভিত্তি কোর্স সম্পন্ন করেন। তার কোর্স শেষ করার পর তিনি সেন্ট্রাল সেন্ট মার্টিন্সয়ে পড়াশোনা করতে যান এবং সেখানে তিনি ফ্যাশন ডিজাইনার আলেকজান্ডার ম্যাককুইন এবং লুইলা বার্টলি একই শ্রেণীতে ছিলেন। তিনি ১৯৯২ সালে স্নাতক ডিগ্রি অর্জন করেন এবং ডোরান ডীকনয়ের লেবেলটি তার বন্ধু, ফাই ডারানের সঙ্গে ডেজেড অ্যান্ড কনফিউজ চিত্রানুষ্ঠানের সাথে সহযোগিতা শুরু করেন।
গাইলস লন্ডন, ডার্লিংটনে অবস্থিত তার বাড়ি প্যারিস এবং ইতালিতে তার এপার্টমেন্টে জীবনের বেশির ভাগ সময় অতিবাহিত করেন। তিনি ২০১৩ সালের শুরু থেকে অভিনেত্রী গয়েন্দোলাইন ক্রিস্টির সঙ্গে সম্পর্কে যুক্ত আছে।
গাইলস ডীকনের প্রধান শখগুলি হল সাঁতার, হাইকিং এবং বাগান তৈরি ও তার পরিচর্চা। তিনি তাঁর নকশা এবং শৈলী অনুপ্রেরণা মধ্যে এলসা সিকাপার্লি, মিউচিয়া প্রডা, কোকো চ্যানেল, জনাব জে.এম. মিল্ট, এবং ইভস সেন্টলরেন্ট প্রভৃতিকে গণ্য করেন।
পুড়ে যায় মন
পুড়ে যায় মন ২০১৬ সালে মুক্তিপ্রাপ্ত বাংলাদেশী প্রণয়ধর্মী চলচ্চিত্র। সনি মুভিজ ইন্টারন্যাশনালের প্রযোজনায় ছবিটি রচনা ও পরিচালনা করেছেন পরিচালক যুগল অপূর্ব-রানা। এতে শ্রেষ্ঠাংশে অভিনয় করেছেন সায়মন সাদিক ও পরীমনি, এবং পার্শ্ব ভূমিকায় রয়েছেন আলীরাজ, মিজু আহমেদ, রেবেকা প্রমুখ। পূর্বে সাইমন ও পরীমনি একত্রে "রানাপ্লাজা" শিরোনামে একটি চলচ্চিত্রে অভিনয় করলেও এটি এই যুগলের মুক্তিপ্রাপ্ত প্রথম চলচ্চিত্র।
চলচ্চিত্রটি ২০১৬ সালের ২৯শে জানুয়ারি বাংলাদেশে মুক্তি পায়। ছবিটি ব্যবসায়িক সফলতা লাভ করে। আলীরাজ এই ছবিতে অভিনয়ের জন্য ৪১তম জাতীয় চলচ্চিত্র পুরস্কারে শ্রেষ্ঠ পার্শ্বচরিত্রে অভিনেতা বিভাগে পুরস্কার লাভ করেন।চলচ্চিত্রটি ২০১৫ সালের ২৯শে নভেম্বর সেন্সর ছাড়পত্র পায়।
"পুড়ে যায় মন" চলচ্চিত্রটি ২০১৬ সালের ৫ জানুয়ারি মুক্তির তারিখ নির্ধারিত হলেও পরে ২৯শে জানুয়ারি বাংলাদেশে ৮৬টি প্রেক্ষাগৃহে মুক্তি পায়। এছাড়া ছবিটি দক্ষিণ এশিয়ার আঞ্চলিক মুক্ত বাণিজ্য চুক্তির (সাফটা) আওতায় ২০১৮ সালের জানুয়ারি মাসে কলকাতায় মুক্তি পায়।
চলচ্চিত্রের সঙ্গীত পরিচালনা করেছেন জাভেদ আহমেদ, আহমেদ হুমায়ুন ও রুমি সেন। গীত রচনা করেছেন গাজী মাজহারুল আনোয়ার, সুদীপ কুমার দ্বীপ ও বাহাউদ্দিন রিমন। গানে কণ্ঠ দিয়েছেন পারভেজ, ইমরান মাহমুদুল, সাবরিনা পড়শী, কর্নিয়া, রমা, পুলক, দিঠি আনোয়ার, খেয়া ও আহমেদ হুমায়ুন। ছবির চারটি গান - "পুড়ে যায় মন", "ওরে প্রিয়ারে", "সেকেন্ড হ্যান্ড গার্লফ্রেন্ড", "হাজার রকম প্রেম" ২০১৫ সালের ২২শে ডিসেম্বর ইউটিউবে প্রকাশিত হয়।
কুমিল্লা চিড়িয়াখানা ও বোটানিক্যাল গার্ডেন
এটি বাংলাদেশের কুমিল্লা সিটি কর্পোরেশনে অবস্থিত কুমিল্লা মহানগরীর নাগরিকদের বিনোদনের জন্য একটি চিড়িয়াখানা ।
চিড়িয়াখানা হল প্রাথমিকভাবে শুষ্ক সুবিধা প্রদানকারী স্থান যেখানে প্রাণীদের পরিবেষ্টন সীমাবদ্ধ থাকে এবং জনসাধারণের নিকট তা প্রদর্শনের ব্যবস্থা করা হয়।
বাংলা নিউজ২৪
দৈনিক আমাদের সময়
দর্পণ বিসর্জন
দর্পণ বিসর্জন ২০১৬ সালে মুক্তিপ্রাপ্ত বাংলাদেশী নাট্য চলচ্চিত্র। পল্লীকবি জসীম উদ্‌দীন রচিত "আয়না" গল্প অবলম্বনে ছবিটির চিত্রনাট্য রচনা ও পরিচালনা করেছেন সুমন ধর। এটি প্রযোজনা ও পরিবেশনা করে ইমপ্রেস টেলিফিল্ম। এতে প্রধান চরিত্রে অভিনয় করেছেন আহসানুল হক মিনু, মাজনুন মিজান, নওহা মুনির দিহান, অপর্ণা ঘোষ ও এ কে আজাদ।
২০১৬ সালের ৭ই জুলাই চ্যানেল আই-তে চলচ্চিত্রটির উদ্বোধনী প্রদর্শনী হয়। ছবিটির "অমৃত মেঘের বারি" গানে কণ্ঠ দেওয়ার জন্য ওয়াকিল আহাদ ৪১তম জাতীয় চলচ্চিত্র পুরস্কারে শ্রেষ্ঠ পুরুষ কণ্ঠশিল্পী বিভাগে পুরস্কার লাভ করেন।
পল্লীকবি জসীম উদ্‌দীন রচিত ছোটগল্প "আয়না" থেকে চলচ্চিত্রটির মূল ভাবনা গৃহীত হয়েছে। চিত্রনাট্য ও সংলাপ লিখেন পরিচালক সুমন ধর। পরিচালক মূলত টেলিভিশন চলচ্চিত্র হিসেবে এর নির্মাণ কাজ শুরু করেন।
২০১৫ সালের ২২শে আগস্ট থেকে মুন্সিগঞ্জ জেলার দীঘিরপাড়ের সরিষা বন গ্রামে ছবিটির চিত্রায়ন শুরু হয়। এই বছরের নভেম্বর মাসে ছবিটির চিত্র ধারণ শেষ হয়। ২০১৬ সালের ১৫ই জুন ছবিটি সেন্সর ছাড়পত্র পায়।
২০১৬ সালের ৭ই জুলাই ঈদুল ফিতরে চ্যানেল আই-তে চলচ্চিত্রটির উদ্বোধনী প্রদর্শনী হয়।
চলচ্চিত্রের সঙ্গীত পরিচালনা করেছেন নিঃশব্দ, ইয়াসির নির্ঝর ও সমি সাত্তার। এতে সুমন ধর রচিত গীত ছাড়াও লালন, জসীম উদ্‌দীন ও বিজয় সরকারের গান গৃহীত হয়েছে।
বদরখালী ইউনিয়ন
বদরখালী ইউনিয়ন নামে বাংলাদেশের কক্সবাজার ও বরগুনা জেলায় আলাদা দুইটি ইউনিয়ন রয়েছে।
বদরখালী ইউনিয়ন দ্বারা বুঝানো যেতে পারে:
ইসলামাবাদ ইউনিয়ন
ইসলামাবাদ ইউনিয়ন নামে বাংলাদেশের কক্সবাজার ও চাঁদপুর জেলায় আলাদা দুইটি ইউনিয়ন রয়েছে।
ইসলামাবাদ ইউনিয়ন দ্বারা বুঝানো যেতে পারে:
অর্ধেন্দু দাস
অর্ধেন্দু দাস (১৭ জুলাই, ১৯১০- ২৬ এপ্রিল, ২০০৭) ছিলেন একজন ভারতীয় ক্রিকেটার। তিনি ১৯৩৪ থেকে ১৯৪২ সময়কালে বাংলার হয়ে পাঁচটি প্রথম-শ্রেণীর ম্যাচ খেলেছেন।
সাহা
সাহা(ইংরেজি : Saha) একটি বাঙালি হিন্দু পদবী। বাঙালি হিন্দু এই শাখা সম্প্রদায়ের বংশ ভিত্তিক পেশা ছিল ব্যবসা বাণিজ্য। তবে সকল ব্যবসায়ীরাই সাহা পদবী ব্যবহার করেন না। আরও নানা পদবী আছে। চৌধুরী, রায়চৌধুরী, সরকার, ভৌমিক, দাস, মল্লিক, মজুমদার প্রভৃতি পদবির ব্যবহারও দেখা যায়। সাহাদের মধ্যে ক্ষুদ্র, মাঝারি ও বড় তিন ধরনের ব্যবসায়ীই রয়েছে। সাহাদের মধ্যে অনেকেই উচ্চশিক্ষিত এবং সমাজে সুপ্রতিষ্ঠিত।
উনিশ শতকের পূর্বে সাহা সম্প্রদায় উপবর্ণ হিসেবে প্রতিষ্ঠা পায়নি। মধ্যযুগীয় শাস্ত্র ও সাহিত্যে তাদের অস্তিত্ব সম্পর্কে তেমন সাক্ষ্য পাওয়া যায় না। যদিও সাহারা নিজেদেরকে আর্য বৈশ্য বলে দাবি করে, কিন্তু ইতিহাস, সাহিত্য বা ধর্মপুস্তকে এ দাবির সমর্থনে কোনো তথ্য পাওয়া যায় না। এ সম্প্রদায়ের লোকেরা শহর, বন্দর, গ্রাম সর্বত্রই বসবাস করে। এদের ধর্মীয় আচার-আচরণ অন্যান্য বাঙালি হিন্দুদের মতোই।
"পয়ার" ছন্দে লেখা শ্রীশ্রীহরি লীলামৃতে "পাগলের প্রত্যাবর্ত্তন" কবিতায় সাহাদের উল্লেখ পাওয়া যায়।
২০১৮ কমনওয়েলথ গেমসে বাংলাদেশ
২০১৮ কমনওয়েলথ গেমসে বাংলাদেশ অংশগ্রহণ করে। গোল্ড কোস্ট, অস্ট্রেলিয়াতে অনুষ্ঠিত একবিংশতম কমনওয়েলথ গেমসের প্রতিযোগিতায় বাংলাদেশ অলিম্পিক সংস্থা ৫টি ক্রীড়ায় ২৮ জন প্রতিযোগীকে প্রেরণ করে।. কমনওয়েথ গেমসে এটি ছিল বাংলাদেশের নবম বারের মতো অংশগ্রহণ। 
২০১৮ কমনওয়েলথ গেমসের উদ্বোধনী অনুষ্ঠানে শুটার আব্দুল্লাহ হেল বাকি বাংলাদেশের পতাকা বহন করেন।
প্রতিযোগিতায় অংশগ্রহনকারী প্রতিযোগীদের সংখ্যা নিম্নরূপঃ
বাংলাদেশ দুজন এথলেটিকস নিয়ে অংশগ্রহণ করেছে (একজন পুরুষ এবং একজন মহিলা)
বাংলাদেশ ১২ জন এথলেটিকস নিয়ে অংশগ্রহণ করেছে (৬ জন পুরুষ এবং ৬ জন মহিলা)
বাংলাদেশ ৩ জন এথলেটিকস নিয়ে অংশগ্রহণ করেছে (২ জন পুরুষ এবং ১ জন মহিলা)
বাংলাদেশ ৫ জন এথলেটিকস নিয়ে অংশগ্রহণ করেছে (১ জন পুরুষ এবং ৪ জন মহিলা)
বাংলাদেশ ২ জন এথলেটিকস নিয়ে অংশগ্রহণ করেছে (১ জন পুরুষ এবং ১ জন মহিলা)
কিরা কোসারিন
কিরা নিকোল কোসারিয়ান (জন্ম অক্টোবর ৭, ১৯৯৭) হলেন একজন একজন মার্কিন অভিনেত্রী। তিনি জনপ্রিয় মার্কিন টেলিভিশন চ্যানেল নিকেলোডিয়ন-এ প্রচারিত হাস্যরস দৃশ্যকাব্যের ধারাবাহিক "দ্য থান্ডারম্যানস"-এ তার চরিত্র "ফোয়েবে থান্ডারম্যান" হিসেবে অভিনয় করার জন্য পরিচিত।
কোসারিন, তার প্রাথমিক বয়সে নৃত্য এবং জিমনাস্টিকস করেছেন। তিনি মার্কিন যুক্তরাষ্ট্রের ফ্লোরিডা রাজ্যের বোকা রাটোন শহরে অবস্থিত "বোকা ব্যালেট থিয়েটার" নামক নাট্যশালায় ব্যালট নৃত্য শেখেন এবং একই শহরে অবস্থিত পাইন ক্রেস্ট স্কুল-এ মধ্যমিক পর্যায়ে পড়াশোনা করেন। তার বাবা-মা ছিলেন নিউ ইয়র্ক রাজ্য-এর নিউ ইয়র্ক শহরে অবস্থিত বিশ্ববিখ্যাত ব্রডওয়ে থিয়েটার-এর কর্মী, তার মা ছিলেন একজন অভিনেত্রী হিসেবে এবং তার বাবা একজন সঙ্গীত পরিচালক এবং রেকর্ড প্রযোজক হিসেবে কাজ করতেন, সুতরাং তিনি অভিনয়, গান, এবং নৃত্য করার মাধ্যমে বেড়ে উঠেন। "এক্টিং অন ক্যামেরা" নামক ক্যামেরার সামনে অভিনয় করার অভিজ্ঞতাসম্পন্ন একটি অভিনয়শালায় অভিনয় শেখার পরবর্তীতে তার ছোট পর্দার অভিনয়ের প্রতি ভালবাসা জন্মে এবং ২০১১ সালে তিনি ছোট পর্দায় কর্মজীবনের অন্বেষণে মার্কিন যুক্তরাষ্ট্রের ক্যালিফোর্নিয়া রাজ্যের লস অ্যাঞ্জেলেস শহরে পাড়ি জমানোরর সিদ্ধান্ত গ্রহণ করেন।
কোসারিন, ২০১৫ সালের কিডস চয়েজ অ্যাওয়ার্ড-এর জন্য "ছোট পর্দার প্রিয় অভিনেত্রী" বিভাগে মনোনয়ন পেয়েছিলেন, কিন্তু পুরষ্কারটি মার্কিন অভিনেত্রী লওরা মারানো জিতে নেন। ২০১৬ সালে তিনি আবারো কিডস চয়েজ অ্যাওয়ার্ড-এর জন্য "ছোট পর্দার প্রিয় অভিনেত্রী" বিভাগে মনোনয়ন পান, এবং আবারো তিনি তা জয় করতে পারেননি, যদিও তিনি এবং তার সহ-অভিনেতা অভিনেত্রীরা তাদের অভিনীত ধারাবাহিক "দ্য থান্ডারম্যানস"-এর জন্য "প্রিয় ছোট পর্দার অনুষ্ঠান" বিভাগে বিজয়ী হন।
তার নিকেলোডিয়ন-এর চলচ্চিত্র, "ওয়ান ক্রেজি ক্রুইস" (মূলত "ট্রিপরেকড" শিরোনামিক) নামক চলচ্চিত্রটি ২০১৪ সালের শেষের দিকে কানাডা'র ব্রিটিশ কলাম্বিয়া রাজ্যের ভ্যানকুভার শহরে চিত্রায়ন করা হয়, এবং ২০১৫ সালের ১৯শে জুন মুক্তি পায়।
কোসারিনের একটি ইউটিউব চ্যানেল রয়েছে, যেখানে তিনি তার করা গানের কভার এবং গান পোষ্ট করে থাকেন। ২০১৮ সালের ২৪শে ফেব্রুয়ারী, কোসারিন তার আত্বপ্রকাশকারী একক, "স্পাই"-এর নাম ঘোষণা করেন, যেটি ২০১৮ সালের ১৬ই মার্চ প্রকাশ করা হয়।
গজালিয়া ইউনিয়ন
গজালিয়া ইউনিয়ন নামে বাংলাদেশের বাগেরহাট, পটুয়াখালী ও বান্দরবান জেলায় আলাদা তিনটি ইউনিয়ন রয়েছে।
গজালিয়া ইউনিয়ন দ্বারা বুঝানো যেতে পারে:
প্রিয়া তুমি সুখী হও
প্রিয়া তুমি সুখী হও ২০১৪ সালে মুক্তিপ্রাপ্ত বাংলাদেশী প্রণয়ধর্মী নাট্য চলচ্চিত্র। এটি রচনা ও পরিচালনা করেছেন গীতালি হাসান। এটি গীতালি হাসানের প্রথম চলচ্চিত্র। ছবিটি প্রযোজনা ও পরিবেশনা করে ইমপ্রেস টেলিফিল্ম। এতে শ্রেষ্ঠাংশে অভিনয় করেন ফেরদৌস আহমেদ ও শায়লা সাবি। এটি শায়লা সাবি অভিনীত প্রথম চলচ্চিত্র।
২০১৪ সালের ১৫ই জুলাই ব্লকবাস্টার সিনেমাসে চলচ্চিত্রটি উদ্বোধনী প্রদর্শনী হয় ও পরবর্তীতে ২৯শে জুলাই চ্যানেল আইয়ে ছবিটি মুক্তি দেওয়া হয়। ছবিটির গানে কণ্ঠ দিয়ে ৩৯তম জাতীয় চলচ্চিত্র পুরস্কারে রুনা লায়লা শ্রেষ্ঠ নারী কণ্ঠশিল্পী বিভাগে পুরস্কার লাভ করেন।
চলচ্চিত্রের সঙ্গীত পরিচালনা করেছেন বিনোদ রায়। গীত রচনা করেছেন আনিস-উল-ইসলাম, বিনোদ রায় ও গীতালি হাসান। এছাড়া কাজী নজরুল ইসলাম রচিত ও সুরারোপিত একটি গান ছবিতে ব্যবহৃত হয়েছে। গানে কণ্ঠ দিয়েছেন রুনা লায়লা, সামিনা চৌধুরী, রিজিয়া পারভীন, পারভেজ, বিজন মিস্ত্রী, স্মরণ ও আসিফ।
বাইশারী ইউনিয়ন
বাইশারী ইউনিয়ন নামে বাংলাদেশের বান্দরবান ও বরিশাল জেলায় আলাদা দুইটি ইউনিয়ন রয়েছে।
বাইশারী ইউনিয়ন দ্বারা বুঝানো যেতে পারে:
প্রাণ নাথ থাপার
জেনারেল প্রাণ নাথ থাপার ভারতীয় সেনাবাহিনীর সেনাপ্রধান ছিলেন ১৯৬১ সালের ৮ মে থেকে ১৯৬২ সালের ১৯ নভেম্বর পর্যন্ত।
লাহোরের সরকারী কলেজ থেকে পাশ করার পর প্রাণ ব্রিটেনের স্যান্ডহার্স্ট বিদ্যাপীঠে যোগদান করেন এবং ওখান থেকে ১৯২৬ সালের ৪ ফেব্রুয়ারী সেকেন্ড লেফটেন্যান্ট হিসেবে বের হন। তার ব্যাচমেটদের মধ্যে ভবিষ্যৎ সেনাপ্রধান কোদানদেরা সুবাইয়া থিমাইয়াও ছিলেন। প্রাণ কমিশন পাবার পর ব্রিটেনেই ছিলেন এবং তার পরের বছর ভারতে ব্রিটিশ সৈনিকদের দ্বারা গঠিত একটি ব্যাটেলিয়নে নিয়োগ পান। ১৯২৭ সালের ১৮ এপ্রিল তিনি ভারতীয় সেনাবাহিনীর 'প্রকৃত' কর্মকর্তা হওয়ার সম্মান অর্জন করেন অর্থাৎ তার কমিশন নিয়মিত করা হয়। ৪ মে ১৯২৮ তারিখে তিনি লেফটেন্যান্ট পদে পদোন্নতি পান। তিনি তার চাকরী জীবনের প্রথম ১০ বছর ১ম পাঞ্জাব রেজিমেন্টের ১ম ব্যাটেলিয়নে কাটান, এবং বর্তমান পাকিস্তানস্থিত 'কোয়েটা স্টাফ কলেজ' এ স্টাফ কোর্স করেন, এছাড়াও তিনি ব্রিটেনের 'মিনলি ম্যানোর' এলাকায় পদাতিক যুদ্ধ বিষয়ক একটি কোর্স করেন। ১৯৩৫ সালের ৪ ফেব্রুয়ারী তিনি ক্যাপ্টেন হন।
দ্বিতীয় বিশ্বযুদ্ধের সময় ১৯৪১ সালে তিনি বার্মায় ছিলেন এবং পরে মধ্যপ্রাচ্য এবং ইতালীতে যান। ১৯৪২ সালের অক্টোবর মাসে তিনি একটি ব্রিগেডের ব্রিগেড-মেজর হিসেবে দায়িত্ব পান। ৪ ফেব্রুয়ারী ১৯৪৩ তারিখে তিনি মেজর হন এবং ১৯৪৫ সালে সহকারী সামরিক সচিব পদে নিয়োগ পান। ১৯৪৬ সালে তিনি ১ম পাঞ্জাব রেজিমেন্টের ১ম ব্যাটেলিয়নের (তার কমিশনের ইউনিট) অধিনায়কত্ব করেন, ব্যাটেলিয়নটিকে তখন ইন্দোনেশিয়াতে পাঠানো হয়েছিলো এবং পরে পূর্ববঙ্গে ১৬১ পদাতিক ব্রিগেডের অধিনায়ক নিযুক্ত হন। ভারত বিভাজনের সময় প্রাণ সেনাবাহিনী সদর দপ্তরে মিলিটারি অপারেশন্স এন্ড ইন্টেলিজেন্স পরিদপ্তরের পরিচালক ছিলেন।
১৯৪৭ সালের নভেম্বরে প্রাণ মেজর-জেনারেল পদবীতে উন্নীত হন। কয়েক মাস তিনি চীফ অব দ্যা জেনারেল স্টাফ এবং পরে ১৯৪৯ সালের আগস্ট পর্যন্ত মিলিটারি সেক্রেটারি হিসেবে কাজ করেন; এই মাসেই তিনি মাস্টার জেনারেল অব অর্ডন্যান্স হিসেবে নিয়োগ পান। ১৯৫৪ সাল পর্যন্ত তিনি একটি পদাতিক ডিভিশনের অধিনায়কত্ব করেন এবং ঐ বছরই লেফটেন্যান্ট-জেনারেল হিসেবে পদোন্নতি পেয়ে একটি কোরের অধিনায়ক হন। ১৯৫৫ সালে তিনি লন্ডনের 'ইম্পেরিয়াল ডিফেন্স কলেজ' এ পড়ার সুযোগ পান এবং ওখান থেকে পড়ে পাশ করে তিনি ভারতীয় সেনাবাহিনীর সাউদার্ন কমান্ড এর অধিনায়ক (জেনারেল অফিসার কমান্ডিং-ইন-চীফ) হিসেবে নিয়োগ পান। ১৯৬১ সালের ৮ মে তিনি তারই স্যান্ডহার্স্ট কোর্সমেট জেনারেল কোদানদেরা সুবাইয়া থিমাইয়া'র কাছ থেকে সেনাপ্রধানের দায়িত্ব বুঝে নেন। তিনি রাজপুতনা রাইফেলসের 'কর্নেল অব দ্যা রেজিমেন্ট' এর সম্মান পেয়েছিলেন।
১৯৬২ সালের ভারত-চীন যুদ্ধে ভারতীয় সেনাবাহিনীর পরাজয়ের পর জেনারেল প্রাণ সেনাবাহিনী থেকে পদত্যাগ করেন ১৯ নভেম্বর ১৯৬২ তারিখে।
রাজেন্দ্রসিংজি জাদেজা
জেনারেল মহারাজ শ্রী রাজেন্দ্রসিংজি জাদেজা (১৫ জুন ১৮৯৯ - ১ জানুয়ারী ১৯৬৪) ভারতীয় সেনাবাহিনীর প্রথম প্রধান (চীফ অব দ্যা আর্মি স্টাফ) ছিলেন, তিনি ছিলেন জেনারেল কোদানদেরা মদপ্পা কারিয়াপ্পা'র পর দ্বিতীয় ভারতীয় যিনি ভারতীয় সেনাবাহিনীর সর্বোচ্চ পদে আসীন হন, তার সর্বোচ্চ পদটি ইংরেজি কমান্ডার-ইন-চীফ থেকে চীফ অব দ্যা আর্মি স্টাফ করা হয়।
১৯২১ সালে তিনি ব্রিটেনের রাজকীয় সেনা একাডেমী স্যান্ডহার্স্ট থেকে সেকেন্ড লেফটেন্যান্ট হিসেবে কমিশন পান একজন অনিয়মিত অফিসার হিসেবে। এক বছর তিনি কিংস রয়্যাল রাইফেল কোরের ৩য় ব্যাটেলিয়নে ছিলেন এবং পরে ২য় রাজকীয় ল্যান্সার্সে বদলী হয়েছিলেন। একজন 'কিংস কমিশন্ড ইন্ডিয়ান অফিসার' হিসেবে জাদেজা ব্রিটিশ ভারতীয় সেনাবাহিনীতে অনেক গুরুত্পূর্ণ পদে অধিষ্ঠিত হয়েছিলেন এবং দ্বিতীয় বিশ্বযুদ্ধে বীরত্বপূর্ণ দক্ষতা দেখিয়েছিলেন।
জাদেজা ছিলেন প্রথম ভারতীয় যিনি যুক্তরাষ্ট্রে মিলিটারি এ্যাটাশে হিসেবে ১৯৪৫-৪৬ সালে দায়িত্ব পালন করেন।
১৯৪১ সালে রাজেন্দ্রসিংজি জাদেজাকে ২য় ল্যান্সার্সের একটি স্কোয়াড্রন অধিনায়ক হিসেবে ভূমধ্যসাগর-মধ্যপ্রাচ্য থিয়েটার'এ পাঠানো হয়। তার এই স্কোয়াড্রনটি ৩য় ভারতীয় মোটর ব্রিগেডের অধীনে ছিলো। জাদেজা এই যুদ্ধে তার অবদানের স্বরূপ 'ডিসটিংগুইশড সার্ভিস অর্ডার' পদক লাভ করেছিলেন এবং ভারতীয় সেনা কর্মকর্তাদের মধ্যে তিনিই সর্বপ্রথম এই পদকপ্রাপ্ত হন ১৯৪১ সালে।
১৯৪৬ সালে জাদেজা ব্রিগেডিয়ার হন, ১৯৪৭ এ মেজর-জেনারেল এবং ১৯৪৮ সালে লেঃ জেনারেল পদে উন্নীত হন। তিনি সফলভাবে 'দিল্লী এন্ড ইস্ট পাঞ্জাব কমান্ড' এর জেনারেল অফিসার কমান্ডিং (১৯৪৭-৪৮); জেনারেল অফিসার কমান্ডিং-ইন-চীফ অব ইস্টার্ন কমান্ড (১৯৪৮) এবং সাউদার্ন কমান্ডের জেনারেল অফিসার কমান্ডিং-ইন-চীফ (১৯৪৮-১৯৫৩) এর দায়িত্ব পালন করেন।
কোদানদেরা মদপ্পা ক্যারিয়াপ্পার পরে জাদেজাই ছিলেন সবচেয়ে উর্ধ্বতন কর্মকর্তা; ক্যারিয়াপ্পা অবসরে গমন করলে জেনারেল জাদেজা ১৪ জানুয়ারী ১৯৫৩ তারিখে কমান্ডার-ইন-চীফ অব দ্যা ইন্ডিয়ান আর্মি নিযুক্ত হন। ১৯৫৫ সালের ১ এপ্রিল 'কমান্ডার-ইন-চীফ অব দ্যা আর্মি' পদটি 'চীফ অব দ্যা আর্মি স্টাফ' নামে পরিবর্তিত হয়ে যায়; ঠিক এই অনুযায়ীই জেনারেল রাজেন্দ্রসিংজি ভারতীয় সেনাবাহিনীর প্রথম প্রধান বিবেচিত হন। ১৯৫৫ সালের ১৪ই মে পর্যন্ত জেনারেল রাজেন্দ্রসিংজি সেনাপ্রধানের দায়িত্বে ছিলেন এবং তিনি জেনারেল এসএম শ্রীনাগেশ দ্বারা স্থলাভিষিক্ত হন। জেনারেল রাজেন্দ্রসিংজি ১৯৬৪ সালের ১ জানুয়ারী মারা যান।
হ্যারি মেকপিস
যোসেফ উইলিয়াম হেনরি মেকপিস (; জন্ম: ২২ আগস্ট, ১৮৮১ - মৃত্যু: ১৯ ডিসেম্বর, ১৯৫২) ইয়র্কশায়ারের মিডলসবোরা এলাকায় জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ও ফুটবলার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ইংরেজ কাউন্টি ক্রিকেটে ল্যাঙ্কাশায়ার ও ইয়র্কশায়ারের প্রতিনিধিত্ব করেছেন তিনি। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও লেগ-ব্রেক বোলিংয়ে পারদর্শীতা দেখিয়েছেন হ্যারি মেকপিস।
নিজ দেশের পক্ষে চারবার করে ক্রিকেট ও ফুটবল খেলায় অংশগ্রহণের সুযোগ ঘটে তাঁর। ফুটবলে মধ্যমাঠের খেলোয়াড় ছিলেন হ্যারি মেকপিস। মাত্র ১২জন ইংরেজ খেলোয়াড়ের একজনরূপে আন্তর্জাতিক খেলায় দ্বৈত ভূমিকায় অবতীর্ণ হয়েছেন। অন্যদিকে, ক্রিকেটে রক্ষণাত্মক ভঙ্গীমায় খেলতেন।
প্রথম-শ্রেণীর ঘরোয়া ক্রিকেটে ল্যাঙ্কাশায়ারের পক্ষে খেলেছেন। ১৯০৬ থেকে ১৯৩০ সাল পর্যন্ত দলের নিয়মিত সদস্য ছিলেন হ্যারি মেকপিস।
১৯০৬ সালে ক্যান্টারবারিতে আলবার্ট চেভেলিয়ার টেলর কেন্ট বনাম ল্যাঙ্কাশায়ারের মধ্যকার খেলার চিত্র অঙ্কনের প্রস্তুতি নিলে হ্যারি মেকপিস বিজয়ী কেন্ট দলকে একত্রিত করার দায়িত্ব পান। তবে, মেকপিস এ চিত্রে স্থানাভাবের কারণে আসতে পারেননি। ফলে উইলিয়াম ফিন্ডলেকে ব্যাটসম্যান হিসেবে দেখাতে বাধ্য হন। অথচ, ফিন্ডলে খেলায় অংশগ্রহণই করেননি। তাস্বত্ত্বেও তিনি টেলরের লন্ডন স্টুডিওতে সারের সম্পাদক হিসেবে উপস্থিত হবার সুযোগ পান।
১৯২০-২১ মৌসুমে অ্যাশেজ সিরিজ খেলার জন্য মনোনীত হন ও ইংল্যান্ড দলের অন্যতম সদস্যরূপে অস্ট্রেলিয়া গমন করেন। ঐ সফরেই খেলোয়াড়ী জীবনের চার টেস্টে অংশ নেন। ৩১ ডিসেম্বর, ১৯২০ তারিখে অস্ট্রেলিয়ার বিপক্ষে টেস্ট ক্রিকেটে অভিষেক ঘটেছিল হ্যারি মেকপিসের।
নেভিল কারদাস তাঁর সম্পর্কে মন্তব্য করেন যে, ল্যাঙ্কাশায়ার ও ইয়র্কশায়ারের ক্রিকেটে মেকপিস অমর হয়ে রয়েছেন। ডাডলি কারিও মেকপিস সম্পর্কে মূল্যায়ণ করেন যে, ব্যাটিং অনুপযোগী পিচে বাঁক খাওয়া বলকে মোকাবিলা করায় সিদ্ধহস্তের অধিকারী ছিলেন। ব্যাটিংয়ে তিনি খুব কমই নজর কেড়েছেন। তবে, রক্ষণাত্মক ভঙ্গীমায় বলকে আটকানোতে বেশ দক্ষ ছিলেন।
১৯০২-০৩ মৌসুম থেকে ১৯১৪-১৫ মৌসুম পর্যন্ত এভার্টনের পক্ষে ফুটবল খেলেন হ্যারি মেকপিস। তন্মধ্যে, ১৯০৬ সালে এফএ কাপের চূড়ান্ত খেলায় শিরোপা বিজয়ী দলের সদস্য ছিলেন। ১৯০৬ থেকে ১৯১২ সাল পর্যন্ত ইংল্যান্ড ফুটবল দলের পক্ষে উইং হাফ হিসেবে চারবার অংশ নেন। এভার্টন্স হল অব ফেমে অন্তর্ভূক্ত হন তিনি।
১৯ ডিসেম্বর, ১৯৫২ তারিখে চেশায়ারের বেবিংটনে ৭১ বছর বয়সে হেনরি মেকপিসের দেহাবসান ঘটে। খেলা থেকে অবসর নেয়ার পর দুই দশককাল কাউন্টি কোচের দায়িত্বে ছিলেন।
প্যাট্রিশিয়া আর্কেট
প্যাট্রিশিয়া আর্কেট (ইংরেজি: Patricia Arquette; জন্ম: ৮ই এপ্রিল, ১৯৬৮) হলেন একজন মার্কিন অভিনেত্রী। অভিনয় জীবনে তিনি একটি একাডেমি পুরস্কার, একটি গোল্ডেন গ্লোব পুরস্কার, একটি বাফটা পুরস্কার, একটি স্ক্রিন অ্যাক্টরস গিল্ড পুরস্কার, একটি ক্রিটিকস চয়েস চলচ্চিত্র পুরস্কার, একটি স্যাটেলাইট পুরস্কার, একটি ইন্ডিপেন্ডেন্ট স্পিরিট পুরস্কার এবং একটি এমি পুরস্কার লাভ করেন।
চাক রাসেল পরিচালিত "আ নাইটমেয়ার অন এল্ম স্ট্রিট থ্রি: ড্রিম ওয়ারিয়রস" (১৯৮৭) চলচ্চিত্রে ক্রিস্টেন পার্কার চরিত্র অভিনয়ের মধ্য দিয়ে তার বড় পর্দায় অভিষেক হয়। তার অন্যান্য উল্লেখযোগ্য চলচ্চিত্র হল টনি স্কটের "ট্রু রোম্যান্স" (১৯৯৩), টিম বার্টনের "এড উড" (১৯৯৪), ডেভিড ও. রাসেলের "ফ্লার্টিং উইথ ডিজাস্টার" (১৯৯৬), ডেভিড লিঞ্চের "লস্ট হাইওয়ে" (১৯৯৭), স্টিভেন ফ্রেয়ার্সের "দ্য হাই-লো কান্ট্রি" (১৯৯৮), মার্টিন স্কোরসেজির "ব্রিংগিং আউট দ্য ডেড" (১৯৯৯) এবং অ্যান্ড্রু ডেভিসের "হোলস্‌" (২০০৩)।
রিচার্ড লিংকলেটারের ২০০২ থেকে ২০১৪ পর্যন্ত চিত্রায়িত "বয়হুড" (২০১৪) চলচ্চিত্রে অভিনয়ের জন্য তিনি সমাদৃত হন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কার, গোল্ডেন গ্লোব, বাফটা, ক্রিটিকস চয়েস, স্ক্রিন অ্যাক্টরস গিল্ড, স্যাটেলাইট ও ইন্ডিপেন্ডেন্ট স্পিরিট পুরস্কারসহ আরও অন্যান্য সমালোচনামূলক পুরস্কার লাভ করেন।
টেলিভিশনে তিনি "মিডিয়াম" (২০০৫-১১) টেলিভিশন ধারাবাহিকে কাজ করে প্রশংসিত হন এবং ২০০৫ সালে নাট্য ধারাবাহিকে অনন্য কেন্দ্রীয় অভিনেত্রী বিভাগে প্রাইমটাইম এমি পুরস্কার লাভ করেন এবং আরও একবার মনোনয়ন লাভ করেন। এছাড়া এই ধারাবাহিকে তার ভূমিকার জন্য তিনি তিনবার গোল্ডেন গ্লোব ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। তিনি শোটাইম চ্যানেলের মিনি ধারাবাহিক "এসকেপ অ্যাট ড্যানমোরা" (২০১৮)-এ জয়েস মিচেল চরিত্রে অভিনয় করে সেরা মিনি ধারাবাহিক বা টিভি চলচ্চিত্র অভিনেত্রী বিভাগে গোল্ডেন গ্লোব পুরস্কার অর্জন করেন।
লিজি গ্রিনি
লিজি এনি গ্রিনি(জন্ম মে ১, ২০০৩) হলেন একজন মার্কিন অভিনেত্রী। তিনি মার্কিন শিশুতোষ চ্যানেল নিকেলোডিয়ন-এ প্রচারিত হাস্যরস দৃশ্যকাব্যের ধারাবাহিক "নিকি, রিকি, ডিকি এন্ড ডওন"-এ তার চরিত্র "ডওন হার্পার" হিসেবে অভিনয় করার জন্য বিশেষ ভাবে পরিচিত।
২০১৪ সালের ১৩ই সেপ্টেম্বর, তাকে "নিকি, রিকি, ডিকি এন্ড ডওন" ধারাবাহিকে মূল ভূমিকায়, ডওন হার্পার চরিত্রে অভিনয় করতে দেখা যায়।
বানৌজা প্রত্যাশা
বানৌজা প্রত্যাশা বাংলাদেশ নৌবাহিনীর একটি টাইপ ০৫৬ শ্রেণির রাডার ফাঁকি দিতে সক্ষম ক্ষেপণাস্ত্রবাহি কর্ভেট। জাহাজটি চীনের উচ্যাং শিপইয়ার্ডে তৈরি। জাহাজটি বাংলাদেশ নৌবাহিনীতে যুক্ত হওয়া এই শ্রেণির চতুর্থ জাহাজ।
জাহাজটি দৈর্ঘ্যে লম্বা এবং ওজন ১৩৩০ টন। জাহাজটিতে দুইটি জার্মানির তৈরি এসইএমটি পিয়েলসটিক ডিজেল ইঞ্জিন রয়েছে যার সাহায্যে সে সর্ব্বোচ্চ গতিবেগে চলতে সক্ষম।. জাহাজটিতে সামনে ও পিছনে দুইটি আলাদা শক্তি উৎপাদন কেন্দ্র রয়েছে এবং একটি অকার্যকর হয়ে পড়লেও অন্যটির সাহায্যে জাহাজটি কার্যক্রম চালাতে সক্ষম। চিরাচরিত গোলাকার সম্মুখভাগের পরিবর্তে জাহাজটিকে ভি-আকৃতিতে তৈরি করা হয়েছে যাতে উত্তাল সমূদ্রেও দ্রুতগতিতে চলতে পারে। কিন্তু জাহাজটিতে কোন সোনার না থাকায় এটি ডুবজাহাজ-বিধ্বংসী কার্যকম চালাতে সক্ষম নয়। বানৌজা প্রত্যাশায় একটি হেলিকপ্টার ডেক রয়েছে যেখানে একটি মধ্যম আকৃতির হেলিকপ্টার ওঠানামা করতে পারে তবে এতে কোন হ্যাঙ্গার নেই।
জাহাজটি সমুদ্রপৃষ্ঠ ও আকাশে অনুসন্ধানের জন্য চীনের তৈরি "এসআর২৪১০সি" এস-ব্যান্ড ৩ডি এইএসএ রাডার ব্যাবহার করে। পাশাপাশি হেলিকপ্টার উড্ডয়ন ও অবতরন নিয়ন্ত্রন এবং গোলাবর্ষণ নিয়ন্ত্রনের জন্যও এই রাডার ব্যাবহার করা যায়। এই রাডারটি দূর থেকে লক্ষ্যবস্তুকে সনাক্ত করতে পারে এবং একসঙ্গে ১৫০টি লক্ষ্যবস্তুকে অনুসরণ করতে পারে।
জাহাজটিতে একটি "এইচ/পিজে-২৬" ৭৬ মিমি কামান রয়েছে যা জাহাজের সম্মুখভাগে বসানো হয়েছে। সমুদ্রপৃষ্ঠে থাকা হুমকি মোকাবেলা করার জন্য রয়েছে চারটি"সি-৮০২এ" জাহাজবিধ্বংসী ক্ষেপণাস্ত্র। জাহাজটির নিজস্ব প্রতিরক্ষার জন্য রয়েছে দুইটি "এইচ/পিজে-১৭" ৩০ মিমি দূর-নিয়ন্ত্রিত কামান। আকাশ প্রতিরক্ষার জন্য রয়েছে ৮টি "এফএল-৩০০০এন" বিমান বিধ্বংসী ক্ষেপণাস্ত্র।
কাউখালী উপজেলা
কাউখালী উপজেলা নামে বাংলাদেশে দুইটি উপজেলা রয়েছে।
কাউখালী উপজেলা দ্বারা বুঝানো যেতে পারে:
বাংলা ভাষার ভারতীয় টেলিভিশন চ্যানেলের তালিকা
এই হলো ভারতে বাংলা ভাষার ভারতীয় টেলিভিশন চ্যানেলের তালিকা।
কাউখালী থানা, রাঙ্গামাটি
কাউখালী থানা বাংলাদেশের রাঙ্গামাটি জেলার অন্তর্গত কাউখালী উপজেলার একটি থানা।
কাউখালী থানা প্রতিষ্ঠিত হয় ১৯৭৬ সালে।
কাউখালী উপজেলার ৪টি ইউনিয়নের প্রশাসনিক কার্যক্রম কাউখালী থানার আওতাধীন।
কাউখালী থানা
কাউখালী থানা নামে বাংলাদেশের পিরোজপুর ও রাঙ্গামাটি জেলায় আলাদা দুইটি থানা রয়েছে।
কাউখালী থানা দ্বারা বুঝানো যেতে পারে:
হীরা পান্না
হীরা পান্না হচ্ছে ১৯৭৩ সালে মুক্তিপ্রাপ্ত একটি হিন্দি চলচ্চিত্র। চলচ্চিত্রটির লেখক, প্রযোজক এবং পরিচালক ছিলেন দেব আনন্দ, এই চলচ্চিত্রে ছিলেন দেব আনন্দ, জিনাত আমান, রাখী, রহমান, জীবন, এ কে হাঙ্গাল, প্যান্তাল এবং ধীরাজ কুমার। চলচ্চিত্রটির সঙ্গীত পরিচালনায় ছিলেন রাহুল দেব বর্মণ।
হীরা (দেব আনন্দ) এর জীবনে দুটি গুরুত্বপূর্ণ জিনিসের একটি হচ্ছে আলোকচিত্র গ্রহণ এবং এয়ার-হোস্টেস রীমা (রাখী) এর জন্য তার ভালোবাসা। রীমা একটি বিমান দূর্ঘটনায় মারা গেলে হীরা তার আলোকচিত্র শখ নিয়ে আবার ব্যস্ত হয়ে পড়ে তবে তাকে ভুলতে পারেনা। একদা রাজা সাব (রহমান) নামের এক ধনাঢ্য ব্যক্তির একটি অনুষ্ঠানে হীরা ছবি তুলছিলো, ঐ অনুষ্ঠানে একটি ডায়মন্ড চুরী হয় পান্না (জিনাত আমান) দ্বারা, সে ওটা চুরি করে হীরার গাড়িতে লুকিয়ে রাখে। যখন হীরা জানতে পারে চুরির ব্যাপারে এবং সেই ডায়মন্ডটি তার কাছেই আছে তখন সে পান্নাকে পুলিশে ধরিয়ে দিতে চায় কিন্তু সে আবার জানতে পারে পান্না হচ্ছে তার মৃত প্রেমিকা রীমার ছোটো বোন।
আরামবাগ বিধানসভা কেন্দ্র
আরামবাগ(বিধানসভা কেন্দ্র)ভারতীয় রাজ্য পশ্চিমবঙ্গের হুগলী জেলার একটি বিধানসভা কেন্দ্র। এই কেন্দ্রটি তপশীলি উপজাতির জন্য সংরক্ষিত কিন্তু পূর্বে আসনটি খোলা ছিল।
ভারতের সীমানা পুনর্নির্ধারণ কমিশনের নির্দেশিকা অনুসারে ২০০ নং আরামবাগ বিধানসভা কেন্দ্রটি আরামবাগ পৌরসভা এবং আরান্দি-১, আরান্দি-২, বাটানল, গৌড়হাটি-১, গৌড়হাটি-২, মাধবপুর, মায়াপুর-১, মায়াপুর-২, মলয়পুর-১, মলয়পুর-২, সেলপুর-১, সেলপুর-২ এবং তিরোল গ্রাম পঞ্চায়েত গুলি আরামবাগ সিডি ব্লকের অন্তর্গত।
আরামবাগ বিধানসভা (এসসি) কেন্দ্রটি ২৯ নং আরামবাগ লোকসভা কেন্দ্র(এসসি) র অন্তর্গত।
করুণা
করুণা (সংস্কৃত ও পালি উভয়ের মধ্যে) সাধারণত "সমবেদনা" হিসাবে অনুবাদ করা হয়। এটি বৌদ্ধ ও জৈনধর্ম উভয়েরই আধ্যাত্মিক পথের অংশ।
বৌদ্ধধর্মের সব পাঠগুলিতে করুণা গুরুত্বপূর্ণ। থেরবাদ বৌদ্ধদের জন্য, করুণায় অধিষ্ঠানের মানে হল একটি সুখী বর্তমান জীবন এবং স্বর্গীয় পুনর্জন্ম অর্জনের একটি পথ। মহাযান বৌদ্ধদের জন্য করুণা গুণটি একজন বোধিসত্ত্বের জন্য একটি সহ-পূর্বশর্ত।
থেরবাদ বৌদ্ধধর্মের মধ্যে প্রেমপূর্ণ দয়া/মৈত্রী (পালি: মাত্তা), সহানুভূতিপূর্ণ আনন্দ (মুন্দিতা) এবং মনের স্থিরতা (উপেক্ষা) এর সাথে করুণা, চারটি "ঐশ্বরিক আলয়" (ব্রহ্মবিহার)এর একটি।ত্রিপিটকে বুদ্ধ, গৃহস্থ এবং সন্ন্যাসী উভয়দের এইসব চার পবিত্র মানসিক অবস্থার অনুশীলন করতে পরামর্শ দেন। যখন কেউ এই চারটি অবস্থার বিকাশ ঘটায়, বুদ্ধ সমস্ত দিকে তাদের ছড়িয়ে দিতে পরামর্শ দেন।
এই ধরনের অভ্যাস একজনের মনকে শুদ্ধ করে, মন্দ-প্রণোদিত পরিণতি এড়িয়ে চলে, তার বর্তমান জীবন সুখের দিকে পরিচালিত করে, এবং যদি ভবিষ্যতে নিয়তিতে পুনর্জন্ম থাকে তবে তা স্বর্গীয় রাজ্যে হবে।
মহাযান বৌদ্ধধর্মে আলোকিত জ্ঞানের সঙ্গে (সংস্কৃতঃ প্রজ্ঞা), করুণা, দুই গুণাবলীর একটি- বোধিসত্ত্ব হওয়ার পথে যেগুলি অনুশীলন করতে হবে। পণ্ডিত রুপেথ গথিনের মতে, প্রজ্ঞার অবস্থাতে করুণার উত্তরণ হল থেরবাদ যোগ্যতম আদর্শ এবং মহাযান বৌদ্ধধর্ম আদর্শের মধ্যে একটি স্বতন্ত্র অন্যতম উপাদান:
কমলাশিলা দ্বারা ধ্যানের পর্যায়গুলির অন্তর্বর্তী অংশে তিনি লিখেছেন:
তিব্বতী বৌদ্ধধর্মের ভাষায়, বোধিসত্ত্ব পথের সর্বাধিক পাণ্ডিত্যপূর্ণ গ্রন্থগুলির মধ্যে একটি হল "বোধিচর্যাবতার"। ধ্যাননিষ্ঠা কেন্দ্রীকরণ অভিহিত অষ্টম ভাগে, শান্তিদেব করুণার উপর এইভাবে যেমন ধ্যান বর্ণনা করেছেন:
করুণা সমবেদনা জৈন অনুশীলনের সঙ্গে সংযুক্ত। উদাহরণস্বরূপ, করুণা সার্বজনীন সখ্যতার চারটি চিন্তাধারা। সংক্ষেপে, আমরা দুষ্ট কর্মের প্রাদুর্ভাবকে এড়িয়ে চলতে পারি এবং এই পার্থিব জীবনের সাথে বন্ধুত্ব(মৈত্রী) গড়ে তোলার মাধ্যমে, তাদের সাফল্যের প্রশংসা(প্রমোদ) করে, দুশ্চিন্তাগ্রস্ত অবস্থায় যখন তাদের হাত ধরে রাখি(করুণা), এবং যখন সঠিক বা ভুল কি তা বুঝতে না পেরে, সেগুলি করে- তখনই তাদের একা ছেড়ে দিয়ে(মধ্যস্থ), এই দুনিয়ার জীবনে শান্তিপূর্ণভাবে জীবনযাপন করতে পারি।
করুণা সমগ্র ভারত জুড়ে একটি সাধারণ প্রথম নাম, নারী, পুরুষ উভয় লিঙ্গের জন্য ব্যবহৃত। লিথুয়ানীয় ভাষায় "করুণা"র অর্থ "মুকুট", মুকুট অধিকারীর গুণাবলীর সম্ভাব্য সম্পর্ক।
এক দুজে কে লিয়ে
এক দুজে কে লিয়ে হচ্ছে ১৯৮১ সালে মুক্তিপ্রাপ্ত একটি হিন্দি চলচ্চিত্র যেটি পরিচালনা করেন তামিল চলচ্চিত্র শিল্পের খ্যাতনামা পরিচালক কৈলাস বলচন্দ। চলচ্চিত্রটিতে তামিল চলচ্চিত্র শিল্পের সেসময়কার জনপ্রিয় অভিনেতা কামাল হাসান তার জীবনের প্রথম হিন্দি চলচ্চিত্র হিসেবে চলচ্চিত্রটিতে অভিনয় করেন, সাথে ছিলেন রতি অগ্নিহোত্রী, ইনিও তামিল চলচ্চিত্র শিল্পের অভিনেত্রী ছিলেন। এই চলচ্চিত্রটি পরিচালক বলচন্দের নিজেরই ১৯৭৮ সালের "মারো চারিত্রা" নামের তেলুগু চলচ্চিত্রের পুনর্নির্মাণ ছিলো। ১৯৮১ সালের বক্স অফিসে "এক দুজে কে লিয়ে" ব্লকবাস্টার চলচ্চিত্রের মর্যাদা পায়; মোট ১০০ মিলিয়ন রূপী (দেড় মিলিয়ন মার্কিন ডলারের সমান) আয় করে। চলচ্চিত্রটির সঙ্গীত পরিচালনায় ছিলেন লক্ষ্মীকান্ত-পিয়ারেলাল জুটি আর গানের কথা লিখেছিলেন আনন্দ বকশী। চলচ্চিত্রটি মুক্তির সঙ্গে সঙ্গেই তুমুল দর্শকপ্রিয়তা পেয়েছিলো; ১৩টি ফিল্মফেয়ার নমিনেশনের মধ্যে তিনটিতে জয় এবং ন্যাশনাল ফিল্ম এওয়ার্ড জিতেছিলো এক দুজে কে লিয়ে।
একটি তামিল ছেলে আর একটি হিন্দিভাষী মেয়ে একে অপরের প্রেমে পড়ে, বিয়ে করতে চায়; তাদের পরিবার মেনে নেয়না, অনেক ঝামেলা হয়, শেষে ছেলে মেয়ে দুজনে আত্মহত্যা করে।
আদ্রিয়ান কুইপার
আদ্রিয়ান পল কুইপার (; জন্ম: ২৪ আগস্ট, ১৯৫৯) ট্রান্সভাল প্রদেশের জোহেন্সবার্গে জন্মগ্রহণকারী প্রথিতযশা সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯১ থেকে ১৯৯৬ সাল পর্যন্ত দক্ষিণ আফ্রিকার পক্ষে টেস্ট ও একদিনের আন্তর্জাতিকে অংশ নিয়েছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে বোল্যান্ড, ওয়েস্টার্ন প্রভিন্স ও ইংরেজ কাউন্টি ক্রিকেটে ডার্বিশায়ারের প্রতিনিধিত্ব করেছেন তিনি। দলে তিনি মূলতঃ মাঝারীসারির ব্যাটসম্যানের দায়িত্ব পালন করেছেন। ডানহাতে ব্যাটিংয়ের পাশাপাশি ডানহাতে মিডিয়াম কিংবা অফ-ব্রেক বোলিং করতেন আদ্রিয়ান কুইপার।
কেপ টাউনের ডিওসেসান কলেজে অধ্যয়ন করেছেন।
১৯৭৭ সালে ওয়েস্টার্ন প্রভিন্স/বি দলের সদস্যরূপে প্রথমবারের মতো খেলায় অংশগ্রহণ করেন। মাঝারীসারির ব্যাটসম্যান ও মিডিয়াম পেস বোলিংয়ে দক্ষতা প্রদর্শন করেন। এরপর ওয়েস্টার্ন প্রভিন্স এ ক্রিকেট দলে খেলার জন্য মনোনীত হন। ১৯৭৮ থেকে ১৯৯৫ সাল পর্যন্ত ওয়েস্টার্ন প্রভিন্সের পক্ষে প্রথম-শ্রেণীর ক্রিকেটে নিয়মিতভাবে খেলেন। এরপর ১৯৯৫ থেকে ১৯৯৮ সাল পর্যন্ত বোল্যান্ডের অধিনায়কত্ব করেন। ১৯৯০ সালে কাউন্টি ক্রিকেট খেলার জন্য ডার্বিশায়ারের সাথে চুক্তিবদ্ধ হন।
সমগ্র খেলোয়াড়ী জীবনে দক্ষিণ আফ্রিকার সদস্যরূপে ৫টি অনানুষ্ঠানিক টেস্ট খেলার সুযোগ পেয়েছেন। ১৯৮১ সালে ইংল্যান্ডের বিপক্ষে প্রথমটি ও ১৯৯০ সালে একই দলের বিপক্ষে সর্বশেষ অনানুষ্ঠানিক টেস্টে অংশ নেন।
এরপর বর্ণবৈষম্যবাদ নীতি থেকে নিষেধাজ্ঞা প্রত্যাহার করা হলে ১৯৯১ থেকে ১৯৯৬ সাল পর্যন্ত দক্ষিণ আফ্রিকার পক্ষে একটি টেস্ট ও পঁচিশটি একদিনের আন্তর্জাতিকে অংশ নিয়েছেন আদ্রিয়ান কুইপার। এ সময়ে আন্তর্জাতিক ক্রিকেটে পুণঃপ্রবেশকালীন ভারতের বিপক্ষে প্রথম একদিনের আন্তর্জাতিকে অংশগ্রহণকারী খেলোয়াড়দের মধ্যে অন্যতম ছিলেন তিনি। ১৯৯১ সালে সিরিজের তৃতীয় ওডিআইয়ে ভারতের বিপক্ষে ঐতিহাসিক বিজয়ে গুরুত্বপূর্ণ ভূমিকা পালন করেন। এছাড়াও, ১৯৯২ সালের ক্রিকেট বিশ্বকাপে দলের অন্যতম সদস্যরূপে খেলার জন্য মনোনীত হন।
দক্ষিণ আফ্রিকার ক্রিকেটের ইতিহাসে নিষেধাজ্ঞা তুলে নেয়ার পর প্রথম ওডিআই ও প্রথম টেস্টে খেলার সৌভাগ্য অর্জন করেন। তবে, প্রথম ওডিআইয়ে পরাজিত হয়েছিল তাঁর দল ও তিনি ৪৩ রান তুলেছিলেন।
১৯৯২ সালে বার্বাডোসের কেনসিংটন ওভালে ওয়েস্ট ইন্ডিজের বিপক্ষে প্রথমবারের মতো নিষেধাজ্ঞা পরবর্তী প্রথম টেস্টে অংশ নেয় দক্ষিণ আফ্রিকা দল। এটিই তাঁর একমাত্র টেস্টে অংশগ্রহণ ছিল। এরপর তাঁকে শুধুমাত্র ওডিআইয়ে অংশ নিতে দেখা যায়। সফরকারী অস্ট্রেলিয়ার বিপক্ষে ভারওর্ডবার্গে অনুষ্ঠিত ১৯৯৪ সালে একদিনের খেলায় ক্রেগ ম্যাকডারমটের এক ওভার থেকে ২৬ রান তুলে নেন। তন্মধ্যে উপর্যুপরী তিনটি ছক্কা হাঁকিয়েছিলেন তিনি।
১৯৯৬ সাল পর্যন্ত একদিনের খেলার সাথে তাঁর সম্পৃক্ততা ছিল। খেলোয়াড়ী জীবনের শেষ খেলায় পোর্ট এলিজাবেথে ইংল্যান্ডের বিপক্ষে ৬১ রান তুলেছিলেন। সেন্ট জর্জেস ওভালে অনুষ্ঠিত ঐ খেলার পরও বয়স এবং শারীরিক সক্ষমতার কারণে ১৯৯৬ সালের ক্রিকেট বিশ্বকাপের জন্য তাঁকে মনোনীত করা হয়নি।
খেলায় মারমুখী ভূমিকার কারণে প্রায়শঃই তাঁকে ইংরেজ অল-রাউন্ডার ইয়ান বোথামের সাথে তুলনা করা হতো। ১৯৯০ সালে ব্লুমফন্তেইনে বিদ্রোহী ইংরেজ দলের বিপক্ষে ৬৭ বলে ১১৭ রান তুলেন। তন্মধ্যে, সেঞ্চুরির জন্য তিনি ৪৮ বল খেলেছিলেন। সতীর্থ ড্যারিল কালিনান এ ইনিংসটির বিষয়ে মন্তব্য করেন যে, তাঁর দেখা সেরা শতক ছিল এটি।
ক্রিকেট খেলা থেকে অবসর নেয়ার পর ওয়েস্টার্ন কেপের গ্রাসবো এলাকার এলগিনে ২০ বছরেরও অধিককাল কৃষিকার্য্যে নিয়োজিত আছেন। খামারে তিনি মূলতঃ আপেল, নাশপাতি ও মোরগ লালন-পালন করছেন।
মুগ
মুগ লেগুম পরিবারের একটি উদ্ভিদ প্রজাতি। মুগের উৎপত্তিস্থল দক্ষিণ এশিয়া এবং দক্ষিণ-পূর্ব এশিয়ায়, যার মধ্যে ভারত, পাকিস্তান, বাংলাদেশ, নেপাল, মায়ানমার, থাইল্যান্ড, ফিলিপাইন, ইন্দোনেশিয়া, চীন, এবং কোরিয়ায় মুগের ব্যাপক চাষ করা হয়। মুগ এছাড়াও পূর্ব ও মধ্য আফ্রিকা, ওয়েস্ট ইন্ডিজ, মার্কিন যুক্তরাষ্ট্র এবং অস্ট্রেলিয়াযর কিছু অংশে ফলানো হয়ে থাকে। মুগ একইসাথে মসলাদার এবং মিষ্টি খাবারের উপাদান হিসেবে ব্যবহার করা হয়।
মুগ মূলত খাড়া বা অর্ধ-গড়ানো বর্ষজীবী গুল্ম যা বছরের পুরো সময় জুড়েই হলুদ ফুল এবং হালকা বাদামি রঙের বীজ ফলায়।
সাধারণভাবে এশিয়া জুড়ে রান্নায় মুগ ব্যবহার করা হয়ে থাকে।
সাশা লেইন
সাশা বিয়ানা লেইন (জন্ম সেপ্টেম্বর ২৯, ১৯৯৫) হলেন একজন মার্কিন অভিনেত্রী। তিনি ২০১৬ সালে মুক্তিপ্রাপ্ত ব্রিটিশ চলচ্চিত্র "আমেরিকান হানি"-এ অভিনয়ের মাধ্যমে চলচ্চিত্র অভিনেত্রী হিসেবে আত্বপ্রকাশ করেন, যেটি পরিচালনা করেন সাবেক ব্রিটিশ অভিনেত্রী এবং চলচ্চিত্র পরিচালিকা এন্দ্রেয়া আর্নোল্ড।
লেইনের জন্ম হয়, মার্কিন যুক্তরাষ্ট্রের টেক্সাস রাজ্যের হাউস্টন শহরে এবং একই রাজ্যের ডেলাস শহরে তিনি বেড়ে উঠেন। তার বাবা একজন আফ্রিকান-মার্কিন, এবং তার মা নিউজিল্যান্ড-থেকে আগত , যিনি মাওরি বংশধর। তার বাবা-মা'র বিবাহ বিচ্ছেদ ঘটে যখন তিনি ছিলেন একজন তরুনী, এবং এর পরবর্তী সময়ে তিনি তার মায়ের সাথে টেক্সাস রাজ্যের ফ্রিস্কো শহরে স্থায়ীভাবে বসবাসের পূর্বে তারা কয়েকবার ডেলাস শহরের বিভিন্ন প্রান্তে বসবাস করেছেন। অভিনেত্রী হওয়ার পূর্বে তিনি টেক্সাস রাজ্যের ফ্রিস্কো শহরের একটি রেস্তোরায় একজন খাবার পরিবেশনকারী হিসেবে কাজ করেন এছাড়াও তিনি বাস্কেটবল, ট্রাক এবং মাঠে অনুষ্ঠিত খেলার একজন লক্ষণীয় খেলোয়াড় ছিলেন। তিনি টেক্সাস রাজ্যের সান মার্কোস শহরে অবস্থিত ট্রক্সাস স্টেট বিশ্ববিদ্যালয়-এ পড়াশোনা করেন, তবে তিনি তা ছেড়ে যান।
লেইন,২০১৬ সালে মুক্তিপ্রাপ্ত সমালোচকদের দ্বারা বহুল প্রশংসিত এবং পুরষ্কার বিজয়ী ব্রিটিশ চলচ্চিত্র আমেরিকান হানি'তে অভিনয়ের মাধ্যমে চলচ্চিত্র অভিনেত্রী হিসেবে আত্বপ্রকাশ করেন, চলচ্চিত্রটি মূলত মানবাধিকার লঙ্ঘন সম্পর্কে, যেটির লেখিকা এবং পরিচালিকা সাবেক ব্রিটিশ অভিনেত্রী এবং চলচ্চিত্র পরিচালিকা এন্দ্রেয়া আর্নোল্ড, চলচ্চিত্রটিতে তিনি জনপ্রিয় মার্কিন অভিনেতা শিয়া লাবাউফ এবং মার্কিন অভিনেত্রী রিইলি কিয়োগ-এর বিপরীতে অভিনয় করেন। আর্নোল্ড এক শীতকালীন ছুটির দিনে লেইনকে সমুদ্র সৈকতে রৌদ্রস্নান করতে দেখেন। লেইন একটি সাক্ষাৎকারে বলেন "তিনি আর্নোল্ডের অনুভূতি বুঝতে পারেন এবং তাকে বিশ্বাসকরে একটি অভিনয়ের জন্য পরীক্ষা দেওয়ার সিদ্ধান্ত গ্রহণ করেন।"
লেইন প্রকাশ্যে একজন উভয়কামী। তিনি বর্তমানে ক্যালিফোর্নিয়া রাজ্যের লস অ্যাঞ্জেলেস শহরে বসবাস করেন।
সানড্যান্স চলচ্চিত্র উৎসব চলাকালে, ২০১৮ সালে মুক্তিপ্রাপ্ত তার অভিনীত "মিসেডুকেশন অব ক্যামেরন পোষ্ট" নামক চলচ্চিত্রটি প্রচারণাকালে এক সংবাদ সম্মেলনে লেইন নিদৃষ্ট করেন, তিনি একজন সহকামী।
ঘাগড়া ইউনিয়ন, কাউখালী
ঘাগড়া বাংলাদেশের রাঙ্গামাটি জেলার অন্তর্গত কাউখালী উপজেলার একটি ইউনিয়ন।
ঘাগড়া ইউনিয়নের আয়তন ৩০,০৮০ একর (১২১.৭৩ বর্গ কিলোমিটার)। এটি কাউখালী উপজেলার সবচেয়ে বড় ইউনিয়ন।
২০১১ সালের পরিসংখ্যান অনুযায়ী ঘাগড়া ইউনিয়নের লোকসংখ্যা ২৫,৬১৯ জন। এর মধ্যে পুরুষ ১৩,৬৮৮ জন এবং মহিলা ১১,৯৩১ জন।
কাউখালী উপজেলার সর্ব-পূর্বে ঘাগড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের পশ্চিমে ফটিকছড়ি ইউনিয়ন, দক্ষিণে কলমপতি ইউনিয়ন, দক্ষিণ-পশ্চিমে চট্টগ্রাম জেলার রাঙ্গুনিয়া উপজেলার ইসলামপুর ইউনিয়ন, দক্ষিণ-পূর্বে কাপ্তাই উপজেলার ওয়াজ্ঞা ইউনিয়ন, পূর্বে রাঙ্গামাটি সদর উপজেলার মগবান ইউনিয়ন এবং উত্তর-পূর্বে রাঙ্গামাটি সদর উপজেলার সাপছড়ি ইউনিয়ন ও কুতুকছড়ি ইউনিয়ন অবস্থিত।
ঘাগড়া ইউনিয়ন কাউখালী উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম কাউখালী থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি "মোবাছড়ি", "কচুখালী", "ঘাগড়া" ও "ঘিলাছড়ি" এ ৪টি মৌজায় বিভক্ত।
ঘাগড়া ইউনিয়নের স্বাক্ষরতার হার ৪২.৪২%। এ ইউনিয়নে ২টি কলেজ, ৫টি মাধ্যমিক বিদ্যালয়, ১টি দাখিল মাদ্রাসা, ২টি নিম্ন মাধ্যমিক বিদ্যালয় ও ২৯টি প্রাথমিক বিদ্যালয় রয়েছে।
ঘাগড়া ইউনিয়নে যোগাযোগের প্রধান সড়ক চট্টগ্রাম-রাঙ্গামাটি মহাসড়ক। সব ধরণের যানবাহনে যোগাযোগ করা যায়।
ঘাগড়া ইউনিয়নের মধ্য দিয়ে প্রবাহিত হচ্ছে ঘাগড়া খাল।
ঘাগড়া ইউনিয়নের প্রধান হাট-বাজার হল ঘাগড়া বাজার।
গোঘাট বিধানসভা কেন্দ্র
গোঘাট(বিধানসভা কেন্দ্র)ভারতীয় রাজ্য পশ্চিমবঙ্গের হুগলী জেলার একটি বিধানসভা কেন্দ্র। এই কেন্দ্রটি তপশীলি উপজাতির জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে ২০১ নং গোঘাট বিধানসভা (এসসি) কেন্দ্রটি গোঘাট-১ এবং গোঘাট-২ সিডি ব্লকের অন্তর্গত।
গোঘাট বিধানসভা (এসসি) কেন্দ্রটি ২৯ নং আরামবাগ লোকসভা কেন্দ্র(এসসি) র অন্তর্গত।
২০০৬ সালের নির্বাচনে, এআইএফবি'র নিরঞ্জন পণ্ডিত তার নিকটতম প্রতিদ্বন্দ্বী তৃণমূল কংগ্রেসের বিষ্ণুপদ পাখিরাকে পরাজিত করেন।
ডন কিহোতের চরিত্রাবলির তালিকা
মিগেল দে থের্ভান্তেস সাভেদ্রার উপন্যাস "ডন কিহোতে ডি লে মাঞ্চার" চরিত্রাবলির আংশিক তালিকা নীচে দেওয়া হলো